qundao/data-zh-poetry huggingface dataset:
题李龙眠画卷·其二
作者：田雯
朝代：清

嗟哉异物世罕见，金题玉躞开生面。平津邸第什袭藏，当年赐出明光殿。我闻糸元庙壁笔有神，公孙之舞势绝伦。杜老得此应大叫，嵩牛干马徒纷纷。呜呼！妙迹千年不易遇，丰城光焰为呵护。翻愁雷电驱神丁，尽摄澄心堂纸去。
题杏村读书图为谢员外方山
作者：田雯
朝代：清

鬲津之水流潺湲，蛟龙抱珠藏黑渊。两岸杏花一万树，天风破碎生春烟。丝丝寒食秋千雨，片片波面胭脂钱。土墙茅屋插数椽，谢客读书三十年。青蒲白鸥相映带，花须蝶粉日里缠。身如蠹鱼穿其穴，龙唇檑具床头悬。何不拂袖思归田，输我山？窗下眠。南村老人诗百篇，与君细论长河边。今见此图一流连，为此图者摹巨然。
题杏村读书图为谢员外方山
作者：田雯
朝代：清
体裁：古风

鬲津之水流潺湲，蛟龙抱珠藏黑渊。两岸杏花一万树，天风破碎生春烟。丝丝寒食跳珠雨，片片波面胭脂钱。土墙茅屋插数椽，谢客读书三十年。青蒲白鸥相映带，花须蝶粉日裹缠。身如蠹鱼穿其穴，龙唇檑具床头悬。何不拂袖思归田，输我山姜窗下眠。南村老人诗百篇，与君细论长河边。今见此图一流连，为此图者摹巨然。
题杜牧寻春图为吴园次·其一
作者：田雯
朝代：清
体裁：七言绝句

春花零落霅溪边，说到寻春亦可怜。太守风流今老矣，不堪重画杜樊川。
题杜牧寻春图为吴园次·其二
作者：田雯
朝代：清
体裁：七言绝句

红桃照水似胭脂，人影衣香异昔时。只合斜阳残柳下，重题一首杜秋诗。
题桃源图二首·其一
作者：田雯
朝代：清
体裁：七言绝句

官罢游行不可招，一编山海最无聊。此公多少伤心处，不独区区苦折腰。
题桃源图二首·其二
作者：田雯
朝代：清
体裁：七言绝句

藉口桃花可避秦，辞官彭泽岂无因。督邮冤死凭谁诉，公是天资刻薄人。
题桃花扇传奇绝句·其一
作者：田雯
朝代：清
体裁：七言绝句

一例降旗出石头，乌啼枫落秣陵秋。南朝剩有伤心泪，更向胭脂井畔流。
题桃花扇传奇绝句·其三
作者：田雯
朝代：清
体裁：七言绝句

江潮无赖弄潺湲，一载春风化杜鹃。却怪齐梁痴帝子，莫愁湖上住年年。
题桃花扇传奇绝句·其二
作者：田雯
朝代：清
体裁：七言绝句

白马青丝动地哀，教坊初赐柳圈回。春灯燕子桃花笑，笺奏新词狎客来。
题桃花扇传奇绝句·其五
作者：田雯
朝代：清
体裁：七言绝句

零落桃花咽水流，垂杨憔悴暮蝉愁。香娥不比圆圆妓，门闭秦淮古渡头。
题桃花扇传奇绝句·其六
作者：田雯
朝代：清
体裁：七言绝句

锦瑟销沉怨夕阳，低回旧院断人肠。寇家姊妹知何处，更惜风流郑妥娘。
题桃花扇传奇绝句·其四
作者：田雯
朝代：清
体裁：七言绝句

商丘公子多情甚，水调词头吊六朝。眼底忽成千古恨，酒钩歌扇总无聊。
题梅桐崖洗桐图·其一
作者：田雯
朝代：清
体裁：古风

泠泠宛溪水，亭亭峄阳木。奴子弄军持，浣涤媚幽独。月上无弦琴，斜照一庭绿。
题梅桐崖洗桐图·其二
作者：田雯
朝代：清
体裁：古风

孤坐六尺藤，梳头观周易。琴高溪口花，敬亭峰顶石。水淫意何为，桐君有洁癖。
题梓花卷五首·其一
作者：田雯
朝代：清
体裁：七言绝句

叶如□簜菖蒲绿，子比槟榔枸杞红。千瓣吴江霜叶下，一张蜀锦夕阳中。
题梓花卷五首·其三
作者：田雯
朝代：清
体裁：七言绝句

看去熙昌真妙手，吟来徐庾好诗篇。青牛匽卧三十树，渌蚁经营一百船。
题梓花卷五首·其二
作者：田雯
朝代：清
体裁：七言绝句

春雨亚枝靺鞨湿，幽禽啄地燕支斑。溪红风晕溶溶水，天碧霞铺瑟瑟山。
题梓花卷五首·其五
作者：田雯
朝代：清
体裁：七言绝句

鹿苑辋川宁寂寞，河阳梓泽岂销沉。欲邀閒客骑驴去，坐听先生抱瓮吟。
题梓花卷五首·其四
作者：田雯
朝代：清
体裁：七言绝句

屏风花叠湖边宅，卵色天烘北墅亭。虎梓苍根十围大，鼍江远岸数峰青。
题樊川集后·其一
作者：田雯
朝代：清
体裁：七言绝句

破例怜才千古事，鬓丝禅榻几年春。遭逢更有天池子，也似扬州薄倖人。
题樊川集后·其三
作者：田雯
朝代：清
体裁：七言绝句

才名谁似张公子，文采风流是一班。左袒诗人多习气，不须轻诋白香山。
题樊川集后·其二
作者：田雯
朝代：清
体裁：七言绝句

苕溪水戏寻春日，洛下筵开选伎时。崔李看来真有意，分曹御史最能诗。
题樊川集后·其四
作者：田雯
朝代：清
体裁：七言绝句

自是诗翁矜格律，凤凰得髓旧编存。一般俎豆先生处，慷慨论兵又罪言。
题武则天夜宴诗卷后
作者：田雯
朝代：清
体裁：古风

金轮皇帝雌之雄，武成殿上非龙钟。涂泽髦状两玉手，摇笔脱腕如飞鸿。结撰陆离十二字，直使上古苍颉穷。狄薛臣辈惊奇绝，载拜稽首三呼嵩。是为万岁通天帖，天枢颁出通天宫。锦背真迹王方庆，入朝笺进光戎戎。硬黄拓本藏内府，以铁作柱盘铜龙。此卷夜宴柏梁制，瞾也书法何其工。折钗渴蜺世莫睹，流传散落随东风。皖江中丞攫异物，好古什袭巾箱中。示予观之天正热，摩挲病眼头冬烘。上连八页麦光纸，下蟠虬印燕支红。呜呼李氏祚移操奁具，复弄十指相磨砻。胡弗并付明堂火，豕立人啼神鬼攻。宋代苏黄少跋语，卷尾树秃山髡童。庚辰六月题长句，乌丝行墨嫌匆匆。
题殷彦来周策铭咏李愬诗后
作者：田雯
朝代：清
体裁：古风

昌黎硬语淮西碑，玉溪好手韩碑诗。仆射殊勋今已矣，千载而下空文辞。三十六体西昆艳，俪偶隐僻矜瑰奇。独此曲终间奏雅，似听钧乐弹朱丝。睥睨昌黎不多让，汤盘孔鼎同攀追。文章有如二公者，两雄力拔将军麾。夜拥甲兵十四万，直入蔡州昏黑驰。戎戎滕六没马槊，鹅鸭乱叫寒风吹。元和册功留陈迹，读二公作如见之。平淮�雅柳州笔，文兼风颂格不卑。渔洋山人雅嗜古，群贤北面称吾师。入座举举江南子，张军奋臂来支颐。各以健才从大帅，前锋唐邓摇旌旗。投我新篇声剥啄，应门奴子缩冻龟。雪叶掌大深半尺，我方向火煨蹲鸱。把诗朗吟过一日，连倾数斗玉练槌。
题毛会侯画
作者：田雯
朝代：清
体裁：古风

我生泉石膏肓流，每于画上寻壑丘。少文当日眠可游，未云看画风马牛。世无摩诘与虎头，毛公前辈王顾俦。千峰耸锸十二楼，怪松万本风飕飗。半空天绅林杪投，下跨略彴奔厓浮。一老蹲涧如狝猴，手摇竹竿鲂鲤求。柳花羃䍥莎脂柔，欲鸣不鸣数栗留。作者似誇山泽幽，使我神动心�犹。上题数字风格遒，屈蟠红印衔双虬。挂之素壁何焱攸，蓝陈萧恽旁人羞。吾攫此画生清讴，不异美酒逢新刍。醉乡城郭今封侯，山姜欲歌能决疣，摩挲堤防寒具油。
题毛生青钱砚
作者：田雯
朝代：清
体裁：七言绝句

毛生诗名三十年，数卷排成甲乙编。闻道西园新例出，端州石铸五铢钱。
题洪泽湖图效李贺体
作者：田雯
朝代：清
体裁：古风

吁嚱四海复四海，九州又九州。胎簪一拳石，鸿陂一浮沤。胡为乎狂蹋三楚，驱使百灵汇此洪泽之怒流。双悬于上日月死，鼓鬣于下鼋鼍游。水府狰狞产水怪，自言貌丑逢人羞。秦皇不敢图，温峤不敢照，图之照之，不死不休。假面妖狸立波上，盱睢五酉若有求。巫支一锁千年万年淮井底，寿阳可灌上格下格潼沱沟。谁其云者两黄鹄，芋羹豆饭谣且讴。铻锄鬲釜铁可用，看来筑室无良谋。当今神禹在位�橇，并驾大复桐柏之神，搢笏伏地臣职修。吁嚱，苍水使者心�犹。
题清流濯足图
作者：田雯
朝代：清
体裁：七言绝句

客星轶事尽堪传，垂钓矶头用意坚。商略江清勤濯足，故人好上帝床眠。
题王中斋像·其一
作者：田雯
朝代：清
体裁：七言绝句

壶注三升索郎酒，席堆一卷陶潜诗。怪他无事高歌放，咄咄王郎斫地时。
题王中斋像·其二
作者：田雯
朝代：清
体裁：七言绝句

行路不捶朱雀桁，辞官岂恋白云曹。风来裂帛湖光净，岚涌翠微山格高。
题王孟端九龙山送别图
作者：田雯
朝代：清
体裁：七言绝句

自是孟端山水妙，麦光大幅弄清晖。黔公可笑无聊甚，索向故人平仲微。
题王瑁湖宫詹下直传经图
作者：田雯
朝代：清
体裁：古风

一郎长大神清臞，一郎方瞳风骨殊。一郎白晢美丈夫，一郎文采如于菟。束发受书堂下趋，珊珊来前堂上呼。一郎少小红罗襦，年纪五岁肥瓠壶。老翁放衙日已晡，四腮饱啖江乡鲈。风晴花煖满座隅，野鹤一只松二株。五郎骏姿五騊駼，天骥生出龙梭驹。六经累累口贯珠，河汾䣛下多生徒。它年齐骋康庄衢，老翁之乐如斯乎。山姜儿子痴且愚，小者梨枣大觕粗。渊明曾此生嗟吁，卢仝衰暮添丁无。羡公下直传经图，观图摹捋白髭须。
题画
作者：田雯
朝代：清
体裁：七言绝句

开遍黄花绕舍秋，湾环一水到门流。山翁曳杖桥边立，欲向西风驾钓舟。
题画
作者：田雯
朝代：清
体裁：五言绝句

野花丛谷口，山翠扑风裾。拄杖平桥上，临流看打鱼。
题画二首·其一
作者：田雯
朝代：清
体裁：七言绝句

木叶飘萧万壑深，疾风急霰响寒林。溪边�子欲何往，寂寂不闻梁父吟。
题画二首·其二
作者：田雯
朝代：清
体裁：七言绝句

春回烟破柳条空，村路鞭丝帽影中。向晚行人来渡口，船头鸦背夕阳红。
题画虎图
作者：田雯
朝代：清
体裁：七言绝句

冯妇其如技痒何，皮毛牙爪势嵯峨。看来争似狸奴种，只是人间鼠辈多。
题眷西堂为处士阎再彭先生·其一
作者：田雯
朝代：清
体裁：古风

卜栖枚叔里，家在雷首阳。旅雁已南飞，閒云复西翔。垂垂书带草，两地郑公乡。
题眷西堂为处士阎再彭先生·其二
作者：田雯
朝代：清
体裁：古风

客位置箕帚，一老羲皇民。风流不可攀，漉酒遗葛巾。云谁之思欤，西方有美人。
题禹尚基小像
作者：田雯
朝代：清
体裁：七言律诗

万个苍筤数间屋，江村卜筑足逍遥。长竿小艇渔家具，紫蟹清樽野客招。得绢无妨聊作袜，逢人何事但呼猫。图中尚少烟霞侣，快事添予一老樵。
题秦虢二夫人承召游华清宫图·其一
作者：田雯
朝代：清
体裁：七言绝句

杨家姊妹貌相当，并马朝天斗艳妆。如此倾城好颜色，蒙尘不悔是三郎。
题秦虢二夫人承召游华清宫图·其二
作者：田雯
朝代：清
体裁：七言绝句

泉煖花明落照红，登床舞马御楼通。笑它赤凤轻相妒，不与昭阳故事同。
题织帘居画卷为顾麟士先生
作者：田雯
朝代：清
体裁：五言绝句

不见纬萧人，今之画图是。江雁一行飞，拄杖看云起。
题羯鼓图
作者：田雯
朝代：清
体裁：七言绝句

吃虚谁复笑三郎，日醉佳人锦瑟傍。但惜华清宫乐沸，半闻羯鼓半霓裳。
题胡循斋小像·其一
作者：田雯
朝代：清
体裁：七言绝句

梅花百本三重阁，红袖双姬数卷书。诗人住在神仙宅，年纪才过二十馀。
题胡循斋小像·其二
作者：田雯
朝代：清
体裁：七言绝句

往年曾作水曹郎，何逊同吟亦不妨。今日输君官阁里，独添如许好篇章。
题胡循斋汉江帆影图
作者：田雯
朝代：清
体裁：古风

黄鹄赤�天风破，秋花乱落江船过。万顷寒烟蒲十幅，两岸霜枫猿一个。拍浪儿知拜浪婆，黄头齐唱篙师坐。平林短屋以茅缚，奔流快船如马驮。有人背手扬其颏，独立苍茫吟楚些。脱帽狂态似孟嘉，险语鬼胆有李贺。我昔曾持江上麾，吴头楚尾尘堀堁。皖口傍枻沙鸥圆，瓜步拜风江豚大。橙黄橘绿几经秋，青山白石谁相和。今见此图一惘然，空斋日暮情无奈。画手诗思各清绝，山水之游十日卧。云林端胜米于菟，湔手不将寒具涴。
题苏汉臣画
作者：田雯
朝代：清
体裁：七言绝句

十数婴儿妙入神，水边游戏任天真。翻嫌点尔童心减，冠者何须五六人。
题范蠡归湖图二首·其一
作者：田雯
朝代：清
体裁：七言绝句

卖弄江湖作富民，沼吴霸越历艰辛。当时作事痴愚甚，绝代�光送与人。
题范蠡归湖图二首·其二
作者：田雯
朝代：清
体裁：七言绝句

千载休誇勾践雄，数年便见霸图空。黄金用尽全无味，不铸西施铸范公。
题虢国夫人夜游图
作者：田雯
朝代：清
体裁：七言绝句

十队红旗喝道来，八姨游宴夜初回。入宫见姊应低语，莫信人间有马嵬。
题西斋夜话图·其一
作者：田雯
朝代：清
体裁：七言绝句

黄菊数丛秋水外，老藤一本竹窗前。魂消斗帐浓香里，肠断晓风残月边。
题西斋夜话图·其三
作者：田雯
朝代：清
体裁：七言绝句

文履轻裾作意新，清歌妙舞属何人。老怀寂寞西风冷，也向灯前赋洛神。
题西斋夜话图·其二
作者：田雯
朝代：清
体裁：七言绝句

自作新篇付雪儿，看他红袖写乌丝。寒亭秪有双鬟好，何用花奴与段师。
题西斋夜话图·其五
作者：田雯
朝代：清
体裁：七言绝句

江南江北暗悲伤，嘹呖西风雁一行。最是骊歌听不得，曼声莫唱小秦王。
题西斋夜话图·其四
作者：田雯
朝代：清
体裁：七言绝句

枫叶芦花秋气清，不殊憔悴在江城。今朝似遇白司马，为弄琵琶三两声。
题赤壁图
作者：田雯
朝代：清
体裁：七言绝句

曹公横槊苏公赋，残垒寒江夕照黄。词客英雄两奇绝，不须成败说周郎。
题赵千里海天图卷
作者：田雯
朝代：清
体裁：七言绝句

海阔天空真快哉，神山况有好楼台。世间受用唯徐福，奉使求仙竟不回。
题野鹰来图
作者：田雯
朝代：清
体裁：七言绝句

三品荆南实下材，猎名厨俊总堪哀。已知豚犬全无用，何处野鹰呼又来。
题钟先生遗像二首·其一
作者：田雯
朝代：清
体裁：七言绝句

溉竹风流画手传，乌巾道貌尚依然。河汾门下无多士，白首重看五十年。
题钟先生遗像二首·其二
作者：田雯
朝代：清
体裁：七言绝句

沧溟宅坏寻乔木，历下亭欹补短墙。剩水残山西郭外，桷园无主夕阳黄。
题长斋绣佛图五首·其一
作者：田雯
朝代：清
体裁：七言绝句

刀俎馀生莫问天，如来接引去逃禅。名香一瓣三升酒，从此长斋绣佛前。
题长斋绣佛图五首·其三
作者：田雯
朝代：清
体裁：七言绝句

漫空天女散优昙，鸡唱参横梦正酣。乍醒斜看灯火照，始知弥勒夜同龛。
题长斋绣佛图五首·其二
作者：田雯
朝代：清
体裁：七言绝句

断荤戒杀终须记，罢酒停歌我不能。侥倖佛容为弟子，颓唐磊落一癯僧。
题长斋绣佛图五首·其五
作者：田雯
朝代：清
体裁：七言绝句

酒魔诗械亦须清，打叠僧包放脚行。拟结香山作禅伴，竺乾师是古先生。
题长斋绣佛图五首·其四
作者：田雯
朝代：清
体裁：七言绝句

嫁得黔娄百不宜，何曾举案与眉齐。病中说向山妻道，君似维摩法喜妻。
题陶·其一
作者：田雯
朝代：清
体裁：七言绝句

五斗怜腰漫自夸，田园心事太纷拿。读公归去来辞草，转觉头风一倍加。
题陶·其二
作者：田雯
朝代：清
体裁：七言绝句

底事先生苦认真，吾曹出处总无因。琴书果为销忧用，篱下黄花解笑人。
题颜修来小照
作者：田雯
朝代：清
体裁：古风

嵚崎磊落颜司勋，我曹十子子不群。子才上上我下下，千夫握龊徒纷纷。叶林汪王宋曹谢，众妙固无莸与薰。钟镛不作瓦缶响，弹压百怪须雄文。子诗富强似晋楚，邾莒割据难平分。巧匠山骨驾韩愈，摇笔白练追羊欣。谁为写图坐怪石，黑髭红颊如微醺。大腹便便脱巾袜，溪声湍激耳有闻。松树铁皮秃其顶，荦确山路通江濆。鬅髺奴子抱琴立，蒲桃古锦盛桐君。弹到履霜第二段，起搜汲冢兼皇坟。自夏徂秋秦淮岸，风亭月观花氛氲。杜牧痴狂爱小妓，人家席上呼紫云。翻怪此图太寂寞，何不并绘双红裙。我返句曲只百里，茅冈起伏随斜曛。短衣快马猎雉兔，鞲鹰在臂重十斤。箕帚官廨待晨夕，燎毛燔肉烹青芹。年来行役江南北，鬓须衰白劳骨筋。京口渡船一相送，三山经眼心殷勤。子入春明直岁杪，郊庙金薤天葩芬。寄语数子各努力，词场跋扈同张军。
题高鍊师小照
作者：田雯
朝代：清
体裁：七言律诗

记从访尔是冬残，春暮重来对牡丹。病客刁骚新白发，侏儒短小老黄冠。易于烂醉犹勤读，琴已无弦不废弹。药灶鹤床予道似，两人同上画图看。
题黄砚芝太史黄山采芝图·其一
作者：田雯
朝代：清
体裁：古风

合牡午睡清，雨过庭树沐。有客跫然来，下马入深竹。手招黄海云，岔涌山䕬屋。
题黄砚芝太史黄山采芝图·其二
作者：田雯
朝代：清
体裁：古风

麝煤廷圭法，荈蕺龙团香。歙州风物佳，青山潜携将。朅来掘芝还，松花扑衣裳。
题龙石楼和苏诗卷后四首·其一
作者：田雯
朝代：清
体裁：七言绝句

击钵排成第三卷，飞扬跋扈斗雄才。泉源万斛今谁敌，仍唤谪仙苏二来。
题龙石楼和苏诗卷后四首·其三
作者：田雯
朝代：清
体裁：七言绝句

閒于格律费思量，自分衰颓少拍张。今日读君诗一寸，不教逢闰厄黄杨。
题龙石楼和苏诗卷后四首·其二
作者：田雯
朝代：清
体裁：七言绝句

神仙旧署昔时名，落纸楼头有定评。一自罢吟温室树，诗人谁是宋延清。
题龙石楼和苏诗卷后四首·其四
作者：田雯
朝代：清
体裁：七言绝句

垒块填胸老病加，头风连日眼生花。石楼诗句罗家乳，两遇麻姑痒处爬。
飞云岩
作者：田雯
朝代：清

飞云岩立翠千重，草草登临日下舂。莫信人间惟五岳，须知天末有三峰。秦灰汉垒群仙宅，云阵花幢古佛踪。如此奇山谁领略，曾无七十二家封。
飞云岩·其一
作者：田雯
朝代：清
体裁：七言律诗

飞云岩立翠千重，草草登临日下舂。莫信人间唯五岳，须知天末有三峰。秦灰汉垒群仙宅，云阵花幢古佛踪。如此奇山谁领略，曾无七十二家封。
飞云岩·其二
作者：田雯
朝代：清
体裁：七言律诗

黏天拔地涌晴霞，虎豹司阍瀑布遮。鬼斧神工峰口石，红酣白糁寺门花。客儿游屐何尝到，支遁禅栖便是家。跬步从前应自笑，真同井底一寒蛙。
食椰子
作者：田雯
朝代：清
体裁：古风

椰子大如斗，形圆而色赤。剖以切玉刀，活活流沥液。箘蠢自何来，群客恣啖齰。或云似蜜酣，或云如乳白。疑是楚萍实，奚啻秦人炙。珠厓蜑子村，累累垂秋陌。峒女缠罽衣，上树争采摭。醺人名椰酒，其味敌醇醳。我亦随客尝，醉似饮一石。大嚼过屠门，垒块填臆膈。姜桂违俗尚，辛酸只自适。那能徇众嗜，供彼先饕嗌。我作椰子诗，才粗语狼籍。有客怒生瘿，眼白望天碧。
食笋
作者：田雯
朝代：清
体裁：七言绝句

绣佛长斋已数年，武昌况少买鱼钱。泊舟风雪樊湖口，参透今朝玉板禅。
食笋
作者：田雯
朝代：清
体裁：古风

郊屋一瓦庐，庐前庐后竹。��黄犊角，初生迸墙屋。大者如猫头，采之似束玉。堆盘妃子指，饱啖将军腹。江南富鲑莱，庖厨戕水族。车嗷杂蟹奴，老饕苦不足。吾爱绿箨龙，产此春槲蔌。持镵掘勿歇，书纸课银鹿。
食署中樱桃甚酸·其一
作者：田雯
朝代：清
体裁：七言绝句

西园木蜜多佳味，北地林禽胜尔曹。可笑山姜一馋口，八千里外啖樱桃。
食署中樱桃甚酸·其二
作者：田雯
朝代：清
体裁：七言绝句

杨梅卢橘寻常有，紫李黄瓜分外甜。偏恋樱桃二三树，饱尝酸味不知嫌。
食鲈鱼偶作鱼出吾乡马颊河中土人呼之为鲈非张季鹰所思者
作者：田雯
朝代：清
体裁：古风

小巷闻卖鱼，馋涎流未已。尺长鳞鬐红，百钱得一尾。俄顷匕箸香，煮来信肥美。名鲈少两腮，非产松江水。火铛煨淡粥，老屋夕阳里。不醉不成眠，下酒正需此。窗前柿叶黄，飒飒秋风起。
饮李寅清斋兼柬梁水部·其一
作者：田雯
朝代：清
体裁：七言律诗

文燕词场自不贫，焚鱼庭院隔风尘。老槐灯火围书屋，明月须眉照酒人。捉鼻狂奴初驻马，吹箫午夜欲沾巾。依稀曾记仙源路，一见桃花识旧津。
饮李寅清斋兼柬梁水部·其二
作者：田雯
朝代：清
体裁：七言律诗

柝鼓中宵起暮烟，竹梧深锁草堂偏。人如冰雪来姑射，诗和裴王在辋川。径尾花随行药里，床头书拥乱山前。五噫侧近梁鸿宅，庑下愁吟亦可怜。
饮申叔旆寓斋
作者：田雯
朝代：清
体裁：五言律诗

篱下多残菊，天边一雁声。酒杯消短烛，官况话深更。失路嗟何益，痴怀老渐平。思归笑张翰，何必待秋清。
饮酒
作者：田雯
朝代：清
体裁：七言律诗

西江吸尽一长鲸，馋口淋灰是老伧。醉后诗篇如水泼，睡时鼻息作雷鸣。何须钱送苏司业，再作官须阮步兵。拚得随身常荷锸，妇言絮絮莫相轻。
饼师辞
作者：田雯
朝代：清
体裁：古风

一日三牢丸，饼师住东邻。老何戡，歌声频。摩诘诗，息夫人，左氏公羊饼肆尘。
馈岁赠殷彦来
作者：田雯
朝代：清
体裁：七言绝句

玉板熟参嫌味涩，木奴冷擘带酸尝。何如殷子新诗美，馈岁敲门十五章。
首山
作者：田雯
朝代：清
体裁：七言绝句

襄城五里楝花开，石径参差土一堆。莫笑等閒樵牧地，轩辕曾上此山来。
香鼠歌
作者：田雯
朝代：清
体裁：古风

千百年后无张华，陆玑罗愿书几家。咄咄怪事密国鼠，谁其识者空咨嗟。可笑窦攸治尔雅，足迹不到溱水涯。神丘古穴产异物，豹文五伎奚足誇。石隙窜出即遄死，两耳尖似双髻鸦。飞鸓竹䶉耻为伍，乾枯不坏皮与牙。腹藏艾衲号璞尹，宁馨儿子形夭邪。讵意河东相州辈，臭味可比幽兰花。疑是公房升仙去，不随鸡犬来爬沙。三衅三湔肠自吐，景公之社惭纷挐。盗肉爰书早知避，饮河洁体良堪嘉。人贤不肖譬诸鼠，千里岂但毫釐差。长吉练香薰宋鹊，昌黎蚀月吟虾蟆。我作长歌歌香鼠，敢同冰柱兼雪车。
驱疟
作者：田雯
朝代：清
体裁：古风

昌黎作谴疟鬼诗，輷輘赠疟以好辞。我今驱疟须蚤避，不则重谴休嗟咨。句曲四山多猛虎，檄牒食汝伥不饥。茅顶神官足妖怪，重加雷火轻□笞。乖龙尚可割左耳，诅符针炙黄冠儿。朱亥袖槌竖毛□，木客俛首瞑山陲。华阳古洞箐树密，携侪伏窟如麚罴。山县十人九人病，揶揄寒热难撑支。寒者层冰安赤脚，热者深甑遭蒸炊。痿癃老稚馀筋骨，可怜酷虐无停时。地瘠米少遘秋旱，屠羊祷赛纷何为。承天子命来邑土，势不容汝长恣睢。脱化苍鹰除害马，使者于汝斟酌之。东村西坞拾瓦砾，半间茅屋非淫祠。图画青红动光彩，皂隶走马陈牲牺。葛洪宅傍守药灶，郁冈尾后骑白龟。潮州刺史毒鳄避，文章感通劳毛锥。语罢杲杲上寒日，霍然枕上快衮师。
驱蚊行
作者：田雯
朝代：清
体裁：古风

蜗牛庐浅龟壳破，炎夜敲蒸不得卧。三更褦襶循墙走，一扇蒲葵赤脚坐。暗搜茗碗浇舌本，卬看星斗蚁转磨。何物长喙行且谣，有客㗱肉馋复饿。却怜脱裈供其饱，使之负山谁敢唾。黍民豹脚亦多名，醯鸡蠛蠓非一个。孙氏从无白鸟来，郭家岂用青蝇贺。运斤斲鼻蚤被创，开帱扪掌反遭涴。瓠壶肥白逊张苍，鹤骨清癯只措大。那堪狠戻恣老饕，最苦颠翻搅睡课。蕲州琉璃八尺黄，槐国黑甜千声和。此痒须倩麻姑爬，有床难参狮子座。安得西风鏖暑一将军，格斗操戈驱汝过。
驿舍偶作
作者：田雯
朝代：清
体裁：五言律诗

深院青藤合，颓墙白板遮。老松僵作势，病桂晚争花。高枕江声壮，吹镫鬼火斜。潇潇秋雨夜，湿鼓不停挝。
高植墓石歌
作者：田雯
朝代：清
体裁：古风

屯氏河厓秋雨塌，中有片石锓文辞。残阙漫漶不易辨，豕亥鱼鲁多支离。曰君讳植字子建，魏济青相司徒儿。岂是曹家瘗旧物，官号封削无临淄。淘洗摩挲搜石尾，下纪年月称神龟。拓跋人代越千载，六朝荒碣留今兹。渤海蓨人父名肇，北魏高氏从可知。宣武当年宠外戚，赫赫权势何恣睢。北海彭城遭毒手，朝野侧目将奚为。一旦马侧车轴折，瑶光尼寺同伤悲。十八为郎有令子，六州刺史将军麾。铭辞不识何人作，或者传信非传疑。瓦棺古墓埋朽骨，斜阳逝水流空陂。此石一落土人手，磨镰捣练西风吹。我行临河忽三叹，河边古冢青累累。美恶是非不一辙，岘首峄阳各有碑。魏收秽史简编在，考徵僻事方朔饥。恨未读书空涉猎，不然几使冤陈思。
鬲津草堂观剧放歌
作者：田雯
朝代：清
体裁：古风

七十老翁何所求，日拚枕曲眠糟丘。不则玉貌绣衣儿，氍毹铺地舞且讴。两旁丝竹聒两耳，琵琶箫管筝箜篌。鬲津草堂夏五月，茢薽豨首草树幽。忽尔袒衣泻杯斝，忍冬花酿如黛髹。姑射仙人自何处，惊鸿回雪驾赤虬。双凤口衔红绶带，蛾眉长袖天风游。段师之弦花奴鼓，真珠一串歌不休。小秦王曲翻水调，黑鸦三五斜阳收。昔人作俑旗亭夜，汗颊画壁心�犹。是时小鬟不更唱，诗名甲乙良堪羞。我但饮酒驱百忧，吁嗟白到十分头。今日之乐有如此，世间万事风马牛，七十老翁何所求。
鬼车
作者：田雯
朝代：清
体裁：古风

鬼车海上鸟，翅垂而口张。其大如车轮，其声如笙簧。参错有十头，羽毛色青苍。天狗啮其一，九头纷低昂。转轴载百鬼，凌空恣游翔。阴风吹天黑，破额流血黄。血流偶点污，人家罹祸殃。见火辄惊堕，扑灯为堤防。癸亥嘉平月，此物来何方。有人夜见之，骇惧互旁皇。城柝击三更，众星没无光。呕哑推一车，魑魅排两箱。一口出一声，参差和宫商。群雁落芦滩，霜笳鸣战场。怪哉九头虫，其毒胜虎狼。我欲持弯弧，杀之遗路旁。不则挥长戈，逐之至扶桑。鸱枭与鸺鹠，种种非吉祥。安得杲日升，天清来凤凰。常读庐陵诗，鬼车有数行。亦如玉川子，虾蟆见篇章。志怪为此辞，不嫌鹤胫长。
魏梁并题一绝句
作者：田雯
朝代：清
体裁：七言绝句

老瞒天下三分耳，阿练功成但一身。称帝称王犹细事，绝奇父子尽词人。
魏武父子
作者：田雯
朝代：清
体裁：七言绝句

幽燕老将真无敌，年少三河又不同。对酒当歌音节古，阿瞒到底是词雄。
鱼
作者：田雯
朝代：清
体裁：古风

□州之鱼美无亚，舂撞跋刺长河汊。举网跳波鳞鬐红，窥缸满尺笭箵罅。初打只在春冰泮，渐少偏随桃花谢。柳条可贯脂可屠，江鲈滦�出其下。城北城南但数里，罩□�簖尽可画。月上弄船浪簸篷，雨后摇竿泥没胯。百顿饱啖斫雪脍，千钱谁吝论斤价。无乃此地通丙穴，馋口痴腹从天借。官衙日持太常斋，不赋归与安税驾。秋风自操舴艋还，会傍�侪结茆舍。
鸡鸣关
作者：田雯
朝代：清
体裁：古风

清浪以西山，山塞寡罅漏。奇险曰鸡鸣，畴复出其右。岂有狗盗侣，于兹矜解后。一夫当万夫，设关不嫌陋。栈软如悬絙，径虚似引脰。下瞷深千尺，上通小一窦。㟙崿逞戟矛，枯乾少文绣。潜蛟曝鳞鬣，苍犵立岩岫。淡日摇黑光，阴风无白昼。新鬼旧鬼哭，内蛇外蛇斗。混沌初辟时，无乃太错谬。舆夫告孔瘁，息肩临斥堠。我马亦虺隤，蹀躞失步骤。思遣项羽拔，开拓俛宇宙。
鸡鸣山古寺歌
作者：田雯
朝代：清
体裁：古风

鸡鸣山寺邻清凉，浮图三层殿四厢。剥蚀破壁蝙蝠大，檀栾深竹狐狸藏。瓦塔半欹生绿藓，丰碑岿立连石床。练儿英雄不可当，舌文八字呼萧郎。桓和一战东昏败，莲花贴地堪悲伤。暮年佞佛何为者，羯磨清净投空王。以钱亿万赎皇帝，群臣奔走如戏场。掘尾狗子自发狂，起自汝阴死三湘。缚取老公作寺主，青丝白马来寿阳。面牲不复延血食，酣酣烈火城中央。下马入寺吊陈迹，江鼍吹浪天色黄。沈约范云呼不起，徒参宝志眠禅房。入夜讲室钟磬寂，野风萧瑟鸣枯桑。
鹦鹉寺
作者：田雯
朝代：清
体裁：五言律诗

去地数千尺，御风天际行。空中鹦鹉寺，何处鹧鸪声。岚涨群峰失，霞铺远水明。前山云不断，片片马蹄生。
鹧鸪羹
作者：田雯
朝代：清
体裁：七言绝句

云安驿畔夕阳明，竹鬼祠前夜雨声。最是钩辀听不得，山厨熟煮鹧鸪羹。
麦秀两岐歌
作者：田雯
朝代：清
体裁：古风

山东氓嗜啖硬饼，毕罗不托圆且庞。百亩之田种麦半，釐牟小大齐耕䎫。榴花枣花月当午，青黄罢亚如马鬃。冬长夏实此时节，垄头打鼓声逢逢。拾穟儿童结行队，挥镰农父交矛鏦。涒滩之岁际丰稔，车篝合遝争来扛。高者齐腰低没裤，昂首忽见燕尾双。天边雁陈势上下，月前篁影风磨泷。牢丸起溲妇子饱，烧畬买犊鸣村厖。帝咨我公镇齐鲁，开抚三载张牙幢。雨濡临菑即墨国，风清凫绎龟蒙邦。表海亘岱诵乐土，延精含露非冥憃。粔籹餦餭多倍贱，膏泽溢似河淮江。我亦筀竹领节钺，于兹逊恧心为降。撑腹閒读束晰赋，作曲酿酒倾春缸。万户摩肩讴不歇，小子快舞都卢橦。
麦�辞
作者：田雯
朝代：清
体裁：古风

大麦黄，小麦黄，罢亚麦穗牛尾长。连朝刈麦麦上�，较量一麦三秋彊。天无雨，麦入仓。留燕麦，充馀粮。饷麦�，刲一羊。
麻溪伏波祠
作者：田雯
朝代：清

椒房何例独无君，岂谓壶头未策勋。村庙尚存香火地，五溪蛮不负将军。
黄丝驿
作者：田雯
朝代：清
体裁：五言律诗

鸟绝群山寂，云埋古洞奇。长虹悬葛镜，小雨湿黄丝。麻哈鱼梁水，三郎竹鬼祠。益州风日好，不厌马蹄迟。
黄氏山庄
作者：田雯
朝代：清
体裁：五言律诗

并马青郊路，看山何所之。名园依谷口，流水出村篱。鸟乱惊人过，藤深当户垂。濠梁足幽兴，独与野人期。
黄花场
作者：田雯
朝代：清
体裁：古风

风吹橡树寒，日抱柘潭静。出寻麋鹿迹，窈窕无人境。不过黄花场，那知山寺径。
黄鹂
作者：田雯
朝代：清
体裁：七言绝句

栗留狡狯有心情，窗外垂杨故弄声。吟罢欲眠支午枕，两三啭罢报诗成。
黄鹤楼放歌
作者：田雯
朝代：清
体裁：古风

鹤兮鹤兮大江浒，癯骨俊姿掉毛羽。辽海令威何日归，飞翔下隽宿鄂渚。云梦可吞供稻粮，大别当前送风雨。汉川甑川两岸摇，汭口沔口万峰舞。孤立矶头历劫灰，熊渠澜狂作砥柱。芦洲窟深盘老蛟，羊由浪飞挽神弩。尔鹤不去爱楼居，仙枣亭傍藏瑶圃。百尺摩空六月寒，赤�兴亡挥谈麈。蘋花溪连陶侃宅，瓜圻烟接刘郎浦。可惜才人襧正平，绝妙好辞题鹦鹉。荆峡涛声半夜来，渊渊似挝渔阳鼓。已见周郎破曹瞒，更说孙策击黄祖。凭吊酒倾三百杯，败酱花开满林莽。山高鹤睡寂无闻，渔人一唱呕哑橹。
黑窑厂晚步
作者：田雯
朝代：清
体裁：五言律诗

一望翠微西，平林落照低。鸦鸣风入树，波动月吞溪。土屋藏烟火，青山送马蹄。习家池上客，一路醉如泥。
黑龙潭上
作者：田雯
朝代：清
体裁：七言律诗

黑龙潭上一村中，烟火茅茨气味同。后巷织帘前牧犊，南邻蚕妇北渔翁。鸭鹅队队波心白，柿枣垂垂树顶红。新盖小亭如笠大，松阴四面纳清风。
齿落
作者：田雯
朝代：清
体裁：七言绝句

豁然第一牙辞去，软嚼牛□暗自伤。早韭晚菘煨豆粥，从今不食大官羊。
龙标城
作者：田雯
朝代：清
体裁：七言绝句

云山寂寂水茫茫，看来真觉有离伤。诗人谪作龙标尉，孤客愁猿伴武阳。
龙淙绝句和眉山四首·其一
作者：田雯
朝代：清
体裁：七言绝句

晴日临池夜讲经，一番风雨正堪听。老龙亦学吾侪事，脱手神通墨沈灵。
龙淙绝句和眉山四首·其三
作者：田雯
朝代：清
体裁：七言绝句

山吐晴岚水放光，行行人影又衣香。一丛菡萏横波面，两只鸬鹚立石梁。
龙淙绝句和眉山四首·其二
作者：田雯
朝代：清
体裁：七言绝句

山中药草恣幽寻，宛转溪头入径深。鸦髻童扶到峰顶，红藤杖拄下坡心。
龙淙绝句和眉山四首·其四
作者：田雯
朝代：清
体裁：七言绝句

独于山水不能廉，屐齿苦遭泥絮沾。雪后倘来寻此石，须随马耳露双尖。
龙眠道中四首·其一
作者：田雯
朝代：清
体裁：七言绝句

村落山风作雨丝，驱鸡放鸭晚烟时。人家一带梅心驿，水白秧青杏子垂。
龙眠道中四首·其三
作者：田雯
朝代：清
体裁：七言绝句

前路于菟夜捉人，朝来野老话溪津。寒烟苦竹司徒庙，打鼓鼕鼕祭虎神。
龙眠道中四首·其二
作者：田雯
朝代：清
体裁：七言绝句

稻畦多似围棋局，流水中间驾小舠。回望桑枝山下路，田官蚕女各分曹。
龙眠道中四首·其四
作者：田雯
朝代：清
体裁：七言绝句

忽见鸬鹚一只飞，渔庄蟹舍雨霏微。前年过此曾投宿，野店斜阳水四围。
桃花口
作者：田需
朝代：清

午过潮痕寸寸生，邮亭长短数归程。湿帆暮雨桃花口，一棹樵风送客行。
秋日
作者：田需
朝代：清

水北原南自往还，秋来博得一身闲。寒林叶落如听雨，远浦云停似见山。蕉鹿何因来梦里，华胥不拟到人间。乘时大有群公在，让我开笼放白鹇。
历下亭
作者：田霢
朝代：清

阶下芰荷香正浓，竹边小榭水云封。钩帘差怪岚光远，欲向华山借一峰。
宏济寺
作者：田霢
朝代：清

初入长干第一关，果然幽境出尘寰。西风黄叶南朝寺，前面长江后面山。
春日杂诗
作者：田霢
朝代：清

柴门绝造请，俯仰爱吾真。模帖存奇字，摊书识异人。垂帘香穗直，脱帽酒痕新。斜日石栏曲，春驹亦自驯。
泊舟会川县宰亓暄岩同乡旧友也遇之渡头并辔入城欢饮竟夕而别
作者：田霢
朝代：清

此地不知谁作宰，即知欲访恐生嗔。多君官久情如旧，陌路犹能识故人。
济源段园
作者：田霢
朝代：清

辟地东郊外，开门枋口边。山从王屋起，水与孟门连。处士名犹在，司空园正传。因怀玉川子，对月诵遗篇。
立春前一日同张幼渠出游冒雪回车路遇宋清远留饮
作者：田霢
朝代：清

淡淡春云气渐和，今朝结伴过城阿。小车共坐张平子，大第还经马伏波。路转旗亭思画壁，雪埋官舫欲平河。归途恰遇同年友，抖擞寒花倒叵罗。
苏门山
作者：田霢
朝代：清

凡城达百门，相隔仅数里。客子犯晓来，溶溶白云起。曲径荣竹木，乱壑喧风水。精蓝可留瞩，名园任徙倚。因过崇台下，忆昔长啸子。弹琴寄绝调，读易探奥旨。欻发鸾凤音，渺渺清人耳。客如嵇阮辈，或能悟妙理。惭余无仙骨，安得私窃比。徜徉山谷间，掬流还漱齿。
送萧侍读韩坡游嵩山
作者：田霢
朝代：清

先生心久闲，忽作山水想。千里嵩阳寺，探讨成孤往。路经少室下，目极岳色上。古意颢然宅，枕烟足偃仰。投壶迹可寻，传会恐亦罔。不妨曳杖至，聊复资奇赏。昔闻王子乔，吹笙遂绝响。兴尽君归时，记游可指掌。
青县
作者：田霢
朝代：清

中山瀑布野云迷，系缆闲寻过水西。只为客怀无寄处，要听鹤唳与猿啼。
鼓山看云
作者：田霢
朝代：清

犯晓登云顶，日午仅陟半。不知几多高，上为云所幔。复穷千百级，忽已凌霄汉。擘絮立岑椒，裹绵坐石畔。开口竟可吞，入手弗容玩。袖归拟赠客，衣解随风散。
无题
作者：申兆定
朝代：清

垩粉围墙罨画楼，隔窗闻拨细箜篌。分无信使通青鸟，枉遣游人驻紫骝。月姊定应随顾兔，星娥可止待牵牛。垂扬疏处帘栊近，只恨珠帘不下钩。
答陶云汀内翰赠诗
作者：申在明
朝代：清

才非观国愧乘槎，客馆残书远市哗。嘉制忽欣观雅册，大方奚止仰文华。清高节缅霜前菊，爽朗香浮雪里茶。人在卷中思不见，玉河孤月照谁家。
挽张之洞联
作者：申寿慈
朝代：清
体裁：联

为天下正学术，为国家培人才，缅想遗徽，何莽莽彼苍，遽尔忍心摧柱石；论理财本养民，论教战先明耻，抗怀时事，痛茫茫大局，空留浩气壮河山。
挽张之洞联
作者：申寿慈
朝代：清
体裁：联

佐先皇翊赞新猷，五丈星沉，十万生徒齐涕泣；为宗国保存旧学，千秋论定，一生功业系安危。
申贞武公挽词
作者：申櫶
朝代：清

清白传家绝忮矜，建勋万卷老逾增。几尊风雨留宾酒，一穗湖山读史镫。西南宦迹两依依，步武枢衡老不违。一言谬许平生志，万事空怀后死悲。
申贞武公挽词·其一
作者：申櫶
朝代：清

清白传家绝忮矜，建勋万卷老逾增。几尊风雨留宾酒，一穗湖山读史镫。
申贞武公挽词·其二
作者：申櫶
朝代：清

西南宦迹两依依，步武枢衡老不违。一言谬许平生志，万事空怀后死悲。
不忘
作者：申涵光
朝代：清

江上前朝酒，同人意不忘。衣冠临水榭，烟雨下金阊。入箸龙须软，登盘佛手香。归来南北异，生死各茫茫。旅食多归梦，庭帏正北悬。重来轻齿发，千里入烽烟。书画江城市，弓刀塞草天。至今明月夜，无地拜啼鹃。
不忘·其一
作者：申涵光
朝代：清
体裁：五言律诗

江上前朝酒，同人意不忘。衣冠临水榭，烟雨下金阊。入箸龙须软，登盘佛手香。归来南北异，生死各茫茫。
不忘·其二
作者：申涵光
朝代：清
体裁：五言律诗

旅食多归梦，庭帏正北悬。重来轻齿发，千里入烽烟。书画江城市，弓刀塞草天。至今明月夜，无地拜啼鹃。
书室联
作者：申涵光
朝代：清
体裁：联

学古之志未衰，每日必拥书早起；干世之心已绝，无夕不饮酒高歌。
匡庐吟问李饶州志清
作者：申涵光
朝代：清
体裁：古风

汝从江右返，正当秋雁分。几时离却鄱阳水，衣裘尚带匡山云。我闻匡山天下绝，飞泉百丈吹琼雪。香炉五老没层云，影入波涛峰势折。闻有陆羽井，又有远公台。李白读书心所好，至今魂魄应常来。我曾东入吴，扬帆下西浙。杨子太湖水，满眼吴山北固皆丘垤。十载匡庐幽梦结，西江血满鄱湖热。兵戈遥隔子猷船，汝若曾登可细说。
宝鸡巷访吴见末比部即订九日之游
作者：申涵光
朝代：清
体裁：五言律诗

卜宅依寒水，朝回只闭关。见君当落叶，此地有空山。雨歇秋仍暖，官贫老更闲。登高何处好，屦杖许追攀。
寄宋吏部玉叔
作者：申涵光
朝代：清
体裁：七言律诗

风雨常怀宋玉悲，岳云海树远离离。春生太液鱼龙啸，月满空陂雁鹜饥。先辈风流成李贺，同时歌咏附王维。定知脱略能倾倒，竹仗从为汗漫期。
岁晏
作者：申涵光
朝代：清

岁晏百物息，草木随风沙。松柏惨不舒，况彼园中花。层阴昼萧条，微霰时复加。林中常鸣狐，屋上常鸣鸦。岂不思远游，负手还咨嗟。阳气动飞灰，枯荄渐萌芽。严威蕴华滋，深藏古所嘉。荆吴隔大江，风涛不可涉。短衣凌荒岑，挂桨拨寒月。玄云闭河梁，故人书久绝。目招谁家儿，轻扬弄绮陌。投我蛱蝶罗，系以双玉玦。我畏不敢过，中途自改辙。弱草披涧阴，梧桐峙高阙。本非同根生，荣瘁应各别。亭亭西山云，万仞青芙蓉。下临不测渊，土有太古松。松顶巢黄鹤，渊中藏蛟龙。蹑屐披云根，乱石翳蓊茸。隔溪三五人，濯足吟疏风。白发好容颜，无乃商山翁。汉庭亦已出，书币凋淳蒙。真隐自草木，岂贪世上功。落日凌紫烟，挥手吾焉从。
岁晏·其一
作者：申涵光
朝代：清
体裁：古风

岁晏百物息，草木随风沙。松柏惨不舒，况彼园中花。层阴昼萧条，微霰时复加。林中常鸣狐，屋上常鸣鸦。岂不思远游，负手还咨嗟。阳气动飞灰，枯荄渐萌芽。严威蕴华滋，深藏古所嘉。
岁晏·其三
作者：申涵光
朝代：清
体裁：古风

亭亭西山云，万仞青芙蓉。下临不测渊，土有太古松。松顶巢黄鹤，渊中藏蛟龙。蹑屐披云根，乱石翳蓊茸。隔溪三五人，濯足吟疏风。白发好容颜，无乃商山翁。汉庭亦已出，书币凋淳蒙。真隐自草木，岂贪世上功。落日凌紫烟，挥手吾焉从。
岁晏·其二
作者：申涵光
朝代：清
体裁：古风

荆吴隔大江，风涛不可涉。短衣凌荒岑，挂桨拨寒月。玄云闭河梁，故人书久绝。目招谁家儿，轻扬弄绮陌。投我蛱蝶罗，系以双玉玦。我畏不敢过，中途自改辙。弱草披涧阴，梧桐峙高阙。本非同根生，荣瘁应各别。
己丑生日
作者：申涵光
朝代：清
体裁：七言律诗

行歌何处问幽栖，滏口孤亭郡堞西。渐觉悲欢从俗懒，漫将怀抱向人低。惊猿莫讶频移树，羸马犹能惜障泥。烽火近连冬未雪，每逢喧乐倍凄凄。
张覆舆自西山来
作者：申涵光
朝代：清
体裁：五言律诗

何事须城郭，人间复见君。全家依涧草，短褐带山云。薄俗居难定，忘形鹿可群。四方多战伐，羡尔未全闻。
无才
作者：申涵光
朝代：清
体裁：七言律诗

窗下平田细路分，樵歌几处远犹闻。涛声夜落漳南树，山色晴分冀北云。曲岸人家依紫蓼，衡门客到煮青芹。无才合就穷途老，车马休惊白鹭群。
春雪歌
作者：申涵光
朝代：清
体裁：古风

北风昨夜吹林莽，雪片朝飞大如掌。南园老梅冻不开，饥乌啄落青苔上。破屋寒多午未餐，拥衾对雪空长叹。去岁雨频禾烂死，冰消委巷生波澜。吴楚井乾江底坼，北方翻作蛟龙宅。豪客椎牛昼杀人，弯弓笑入长安陌。长安画阁压氍毹，猎罢高悬金仆姑。歌声入夜华镫暖，不信人间有饿夫。
泛舟明湖
作者：申涵光
朝代：清
体裁：七言绝句

女墙倒影下寒空，树杪飞桥渡远虹。历下人家十万户，秋来俱在雁声中。
溪上
作者：申涵光
朝代：清
体裁：七言绝句

微霜昨夜下庭槐，水畔闲登万里台。两岸芦花飞白雪，午桥烟里一舟来。
灵岩寺
作者：申涵光
朝代：清

天畔灵岩已昔闻，石桥花雨正纷纭。枫林乱掩浮图出，黛色遥从泰岳分。古殿横阑迷赤箭，秋泉带叶下青云。伊蒲会罢僧厨饭，倚杖看碑到日曛。云外笙簧拥碧霞，游人争看铁袈裟。虚岩白映山南日，老菊黄垂洞口花。溪水过桥喧鹤鹳，松根出石走龙蛇。飞梯万仞栖真地，可许寻源问鹿车。
灵岩寺·其一
作者：申涵光
朝代：清
体裁：七言律诗

天畔灵岩已昔闻，石桥花雨正纷纭。枫林乱掩浮图出，黛色遥从泰岳分。古殿横阑迷赤箭，秋泉带叶下青云。伊蒲会罢僧厨饭，倚杖看碑到日曛。
灵岩寺·其二
作者：申涵光
朝代：清
体裁：七言律诗

云外笙簧拥碧霞，游人争看铁袈裟。虚岩白映山南日，老菊黄垂洞口花。溪水过桥喧鹤鹳，松根出石走龙蛇。飞梯万仞栖真地，可许寻源问鹿车。
燕京即事
作者：申涵光
朝代：清

塞云宫月远苍苍，萧后妆楼亦渺茫。四百余年池水换，依然风动芰荷香。汉畤秦原罢晓钟，黄绡牙轴市尘封。画图往往多隆准，传是先朝旧御容。
燕京即事·其一
作者：申涵光
朝代：清
体裁：七言绝句

塞云宫月远苍苍，萧后妆楼亦渺茫。四百余年池水换，依然风动芰荷香。
燕京即事·其二
作者：申涵光
朝代：清
体裁：七言绝句

汉畤秦原罢晓钟，黄绡牙轴市尘封。画图往往多隆准，传是先朝旧御容。
登岱
作者：申涵光
朝代：清
体裁：五言律诗

殿阁盘空界，镫香出绛霄。到门诸念绝，终夜百灵朝。石闼驯双虎，天风落皂雕。玉浆如可待，未觉沃州遥。
答人
作者：申涵光
朝代：清
体裁：七言绝句

日日秋阴命笋舆，故人天上落双鱼。荷花未老村醪熟，为道无闲作报书。
西郊
作者：申涵光
朝代：清
体裁：七言律诗

风吹荻叶满渔梁，野菊乘秋亦暂香。边郡早寒沙漠漠，水村多雨月苍苍。常持白羽寻云壑，敢羡华裾负草堂。何事暗蛩催鬓发，一年今已过重阳。
谒张尚书湛虚先生
作者：申涵光
朝代：清
体裁：五言律诗

结茅飞鸟上，秋色满悬壶。白发增幽事，黄冠屈壮图。琴樽山月好，风雨老臣孤。莫讶披云至，浮名此地无。
遣兴
作者：申涵光
朝代：清

岂敢名高尚，山园已定居。数椽风雨外，万事死生余。避地寻丹诀，传家有《素书》。天寒松酒熟，日日溷樵渔。小筑容高卧，荒林失曙更。人从多难老，心向远天清。野屋悬鱼笋，霜滩落雁声。一年看又暮，新月几回明。
遣兴·其一
作者：申涵光
朝代：清
体裁：五言律诗

岂敢名高尚，山园已定居。数椽风雨外，万事死生余。避地寻丹诀，传家有《素书》。天寒松酒熟，日日溷樵渔。
遣兴·其二
作者：申涵光
朝代：清
体裁：五言律诗

小筑容高卧，荒林失曙更。人从多难老，心向远天清。野屋悬鱼笋，霜滩落雁声。一年看又暮，新月几回明。
邯郸行
作者：申涵光
朝代：清
体裁：古风

西风吹落叶，飒飒邯郸道。邯郸兵火后，人家生白草。我闻邯郸全盛时，朱楼银烛光琉璃。赵女临窗调宝瑟，楼前走马黄金羁。即今富贵皆安在，惟有西山青不改。不见游侠子，白日报仇饮都市。亦不见垆边倡，华袿凤髻明月珰。旧城寥落荆榛里，楼台粉黛皆茫茫。城边过客飞黄土，城上凭临日正午。照眉池畔落寒鸦，不信此地曾歌舞。探鷇沙丘去不回，霸图消歇更堪哀。邯郸之人思旧德，至今犹上武灵台。
门联
作者：申涵光
朝代：清
体裁：联

真理学从五伦做起；大文章自六经分来。
雨后林虑道中早行
作者：申涵光
朝代：清
体裁：五言律诗

晓渡青泥坂，秋花乱马蹄。不知山寺近，渐觉远村低。万事惊鼙鼓，孤云入杖藜。苏门高卧处，为访碧峰西。
黄花谷
作者：申涵光
朝代：清
体裁：七言绝句

竹杖寻源入上方，满山槲叶晚苍苍。乱碑零落游人少，一道飞泉下夕阳。
夜宿刘将军园亭
作者：申涵昐
朝代：清

建纛江东久，将军喜论文。门庭无棨戟，池榭有烟云。曲折堪修禊，风流已冠军。我来方夏日，凉月夜缤纷。仗剑从戎去，堂留绿野虚。园丁晨扫径，奴子夜烹鱼。灞上谁开垒，西湖正跨驴。清时无战伐，卫霍有闲居。
夜宿刘将军园亭·其一
作者：申涵昐
朝代：清

建纛江东久，将军喜论文。门庭无棨戟，池榭有烟云。曲折堪修禊，风流已冠军。我来方夏日，凉月夜缤纷。
夜宿刘将军园亭·其二
作者：申涵昐
朝代：清

仗剑从戎去，堂留绿野虚。园丁晨扫径，奴子夜烹鱼。灞上谁开垒，西湖正跨驴。清时无战伐，卫霍有闲居。
杂兴
作者：申涵昐
朝代：清

青青岭上柏，移植廊庙间。但能守清操，所至皆深山。疏水卿足乐，逢迎耻厚颜。闭门而却扫，坐卧有余闲。何为长戚戚，徒使鬓毛斑。公卿税文藻，名士贡航梯。辽东夸白豕，楚人来山鸡。欲贵洛阳纸，先灾大谷梨。猎者道交错，謦唾比虹霓。谁作指南车，破此歧路迷。士人先德行，淘金黜沙泥。
杂兴·其一
作者：申涵昐
朝代：清

青青岭上柏，移植廊庙间。但能守清操，所至皆深山。疏水卿足乐，逢迎耻厚颜。闭门而却扫，坐卧有余闲。何为长戚戚，徒使鬓毛斑。
杂兴·其二
作者：申涵昐
朝代：清

公卿税文藻，名士贡航梯。辽东夸白豕，楚人来山鸡。欲贵洛阳纸，先灾大谷梨。猎者道交错，謦唾比虹霓。谁作指南车，破此歧路迷。士人先德行，淘金黜沙泥。
黄金台
作者：申涵昐
朝代：清
体裁：七言律诗

昭王拥彗已尘埃，碣石宫前尽草莱。伏枥有心防虎视，按图何地索龙媒。空闻易水千金价，早见咸阳万骑来。满目霜笳悲马角，黄云落日照荒台。
九日同郑子勉陈玉笥登郡南楼饮玉笥斋
作者：申涵煜
朝代：清

又是重阳日，登楼望落霞。与君呼绿酒，犹未见黄花。霜气分梧叶，砧声聚水涯。一时知己在，何事惜年华。郊晴宜晚眺，令节喜招寻。人以登高老，秋从过雁深。渺然烟外水，况值醉时心。此际怀应远，狂歌到竹阴。
九日同郑子勉陈玉笥登郡南楼饮玉笥斋·其一
作者：申涵煜
朝代：清

又是重阳日，登楼望落霞。与君呼绿酒，犹未见黄花。霜气分梧叶，砧声聚水涯。一时知己在，何事惜年华。
九日同郑子勉陈玉笥登郡南楼饮玉笥斋·其二
作者：申涵煜
朝代：清

郊晴宜晚眺，令节喜招寻。人以登高老，秋从过雁深。渺然烟外水，况值醉时心。此际怀应远，狂歌到竹阴。
发丹阳暮抵阊门
作者：申涵煜
朝代：清

三日枫桥路，高帆一日回。偶因风力好，遂使客愁开。双橹摇江月，千峰度酒杯。夜来经虎阜，镫火照楼台。
己亥元日
作者：申涵煜
朝代：清

湖上逢元日，焚香乱石间。出门人事满，此地鸟声闲。客久通吴语，春来梦故山。渐看蓬鬓改，未惜解愁颜。
虎丘
作者：申涵煜
朝代：清

古寺寒烟际，郊晴问短筇。船来先见塔，坐定始闻钟。黄叶连高级，朱栏间老松。平生思胜迹，延赏惜秋容。
七月朔日箨石招同地山少宰小集山斋为鸿博同年之会次韵书箨石所画三友图后·其一
作者：申甫
朝代：清

山馆凉生面面风，何分宾主此情同。故人海内今余几，往事樽前话不穷。各有姓名留荐牍，尽多酬唱入诗筒。衰迟倍切齐年谊，气类相关在始终。
七月朔日箨石招同地山少宰小集山斋为鸿博同年之会次韵书箨石所画三友图后·其二
作者：申甫
朝代：清

接叶亭边落叶寒，纷纷送客山长安。重来我只常资进，晚达君犹本分官。未敢便为徵士老，不妨仍作布衣看。风流毕竟推前辈，早向云霄刷羽翰。尺五城南集众仙，欢场一散逐风烟。多生那得离文字，后死何容卸仔肩。醉后吟声惊户外，雨余山色入窗前。八人尚有三人在，似得天怜亦自怜。
出郭
作者：申蕙
朝代：清
体裁：七言绝句

出郭寻春日未斜，行来溪畔两三家。枯藤半束疏篱外，一路寒梅未放花。
如梦令·蔷薇
作者：申蕙
朝代：清

日映红蒸香雾。满架芳姿娇护。荏苒却柔枝，蝶舞空沾新露。新露。新露，绰约更怜春暮。
早梅芳·夜怨
作者：申蕙
朝代：清

窗半开，帘低捲。竹影风摇乱。银蟾微照，不点红灯掩深院。依稀前度约，游赏新来倦。听铜壶漏水，偏向恨时转。睡成痴，醒又懒。被冷谁忺恋。枕儿欹著，万绪千端怎消遣。丝丝愁络纬，字字惊哀雁。乍离魂，被他花雾绾。
春睡
作者：申蕙
朝代：清
体裁：七言绝句

深院回廊锁绿杨，闺中午睡梦初长。只嫌春懒慵针线，燕落香泥污绣床。
杨柳词
作者：申蕙
朝代：清
体裁：七言绝句

杨柳青青燕子迟，晓风初月挂相思。欲添镜里新蛾样，拣得楼东第一枝。
林屋洞
作者：申蕙
朝代：清
体裁：五言律诗

龙洞云封处，千山路半迷。常年人不到，终日鸟空啼。石泐苍苔护，瀑悬晴雪低。有怀探玉简，一傍隔凡栖。
秋日宴别金陵叶夫人
作者：申蕙
朝代：清
体裁：五言律诗

昔别虎丘下，今逢鸳水前。停桡黄叶浦，把盏白云天。去路恰千里，看山刚半年。天涯恋知已，各为检诗篇。
秋日登屏山
作者：申蕙
朝代：清
体裁：五言绝句

树密影重重，秋声万壑同。不知山上月，刚到竹林东。
锦帐春·元夕和孙夫人
作者：申蕙
朝代：清

银烛澄辉，星毬熠熠。挥象管、淋漓香墨。舞霓裳，歌锦瑟，此乐难重得。闲情堪惜。蟾兔纾青，鱼龙吹碧。莫辜负、太平春陌。剔灯花，听玉漏，探紫姑消息。嬉游永夕。
长相思
作者：申蕙
朝代：清

月满衣，叶满衣，玉漏初停银汉低。砧声到竹扉。事已非，人已非，满目凄凉何日归。雁沉梦又稀。
长相思·赠月辉孙夫人
作者：申蕙
朝代：清

鸳水流。泾水流。咏絮才高并斗牛。芳名邑乘留。桂影浮。月影浮。蕉梦诗篇重十洲。冰心比柏舟。
题画
作者：申蕙
朝代：清
体裁：七言绝句

结庐斜傍白云中，万壑涛声松际通。林外有人知问渡，深山不尽晚来风。
挽彭玉麟联
作者：申道发
朝代：清
体裁：联

尽瘁悲重臣，缅一生大寇屡平，四海久安，忽讶台星沉南极；无功老壮士，忆昔日知恩未报，孤军远戌，难禁泪雨滴西江。
凤凰咏
作者：申颋
朝代：清

凤凰不出世，徘徊念九州。必逢舜与文，始肯一来游。寥寥三代后，无足当其求。抱瑞层霄上，下悯江河流。孔子老删述，麒麟掩荒丘。何关凤德衰，祇为天地忧。
同陈宗文寓叔宽高斋赋赠
作者：申颋
朝代：清

吾党贤豪士，君诚未易过。肝肠历霜雪，身世入风波。道大文章细，心孤感慨多。何时同卜筑，朝夕话烟萝。
大鹏咏
作者：申颋
朝代：清

蒙庄赋《逍遥》，北溟生胸臆。奇气化为鹏，扶遥渺八极。寰中小世界，谁睹垂云翼。我欲乘其背，不使六月息。回翔与天处，俯仰周万亿。戏掷一羽坠，尽屈人间力。庶几服愚顽，永绝戈与弋。气嘘阴阳转，雨旸无愆忒。翅簸山海平，天下无倾仄。两爪握双曜，岁序无催逼。我乃驱之游，逍遥玩物色。浩荡无古今，曾何辨畛域。
武安至涉县作
作者：申颋
朝代：清

涉县倚出隅，群山相拱向。峰峦森？？，环诡不可状。古木互纠纷，白云自逸宕。土人不知名，行旅谁眺望。我欲穷幽险，天晚妨游杖。因思北士雄，山川多奇状。妙理藏深寂，孤高默自况。吴越多雕锼，位置堪盆盎。标题分名目，反使山真丧。巃嵷此大观，自然任天放。斯世无真赏，多为词人诳。冥心契山灵，寥寥谁同尚。投宿隔深林，沽酒酬青嶂。高秋霜气轻，爱兹山日暖，攀援不辞劳，取路快迂缓。我仆犹深谷，我身已绝巘。往往数武间，相失隔回转。人声谷响传，云散岩姿展。平冈耀丹葩，乱石翳苍藓。细泉行履舄，肃籁鸣丝管。山深日易昏，投林鸟能返。吾亦寻所依，云际辨鸡犬。山家少茅茨，凿崖开客馆。供食无兼味，民淳风俗俭。饭罢呼主人，挑镫话款款。
武安至涉县作·其一
作者：申颋
朝代：清

涉县倚出隅，群山相拱向。峰峦森？？，环诡不可状。古木互纠纷，白云自逸宕。土人不知名，行旅谁眺望。我欲穷幽险，天晚妨游杖。因思北士雄，山川多奇状。妙理藏深寂，孤高默自况。吴越多雕锼，位置堪盆盎。标题分名目，反使山真丧。巃嵷此大观，自然任天放。斯世无真赏，多为词人诳。冥心契山灵，寥寥谁同尚。投宿隔深林，沽酒酬青嶂。
武安至涉县作·其一
作者：申颋
朝代：清
体裁：古风

涉县倚出隅，群山相拱向。峰峦森��，环诡不可状。古木互纠纷，白云自逸宕。土人不知名，行旅谁眺望。我欲穷幽险，天晚妨游杖。因思北士雄，山川多奇状。妙理藏深寂，孤高默自况。吴越多雕锼，位置堪盆盎。标题分名目，反使山真丧。巃嵷此大观，自然任天放。斯世无真赏，多为词人诳。冥心契山灵，寥寥谁同尚。投宿隔深林，沽酒酬青嶂。
武安至涉县作·其二
作者：申颋
朝代：清

高秋霜气轻，爱兹山日暖，攀援不辞劳，取路快迂缓。我仆犹深谷，我身已绝巘。往往数武间，相失隔回转。人声谷响传，云散岩姿展。平冈耀丹葩，乱石翳苍藓。细泉行履舄，肃籁鸣丝管。山深日易昏，投林鸟能返。吾亦寻所依，云际辨鸡犬。山家少茅茨，凿崖开客馆。供食无兼味，民淳风俗俭。饭罢呼主人，挑镫话款款。
箕亭坐月
作者：申颋
朝代：清

月满沙溪白，流光摇竹树。遥遥晚钟鸣，声落幽吟处。尚有耦耕人，烟中闻笑语。
纪殷仲泓事四十韵
作者：申颋
朝代：清

鸡泽有诸生，殷渊字仲泓。其父镇兴安，是为大陆公。战守兼惠养，颇足慰兵凶。嗣昌出视师，剥削以自丰。三日军无食，群怒集贪□。借公灭众口，竟以军法从。渊乃大悲愤，叩阍渎宸聪。帝怒挠军机，欲诛怜幼冲。赦归益自奋，誓洞仇人胸。乃与其兄岳，晦迹混樵农。及闻嗣昌死，瞋目叱苍穹。贼不膏我刃，没齿恨难终。渊力猛如虎，渊才矫如龙。痛父复怀国，恨世无英雄。破产集义勇，移檄会诸戎。当时称大帅，蟒玉荷恩隆。养贼以自固，愚怯羞儿童。遂使失天险，长驱太行东。腥气遍畿辅，千里烟氛红。闻有鼎湖泣，奋袂思遗弓。挥岳将母去，避乱狮子峰。渊乃倡大义，哭庙会黉宫。遂此擒伪官，鼓进讨元凶。有犬突牵衣，长嚎凄以恫。渊时亦心动，众志何匆匆。是时肘腋间，咸与贼众通。当渊哭庙时，贼骑已环攻。从人皆奔散，只身撄其锋。双锷纵莫当，斩刈如蒿蓬。苦战无声援，围合复数重。仰呼天亡我，谁收再造功。身被十余创，日昏叹力穷。遂为贼所获，弃尸泮池中。犬乃逐鸟鸢，僵死卫其躬。乱定收遗骸，兼为义犬封。余每闻岳言，慷慨仰英风。求死孝不得，乃竟死以忠。捐躯在布衣，姓字谁见崇。美新徒有扬，长乐徒有冯。请看义士犬，能不惭仪容。
草阁
作者：申颋
朝代：清

草阁著书罢，长林秋色闲。尘喧不到处，庭户若空山。片雨随风过，残云带鸟还。萧然无所事，双手纳怀闲。
落花感怀
作者：申颋
朝代：清

未花望花开，兴在未花前。花开旋复落，恻恻春风前。人情淡所无，既有绝念难。谁能齐得丧，复作未有观。
赠张明远
作者：申颋
朝代：清

小巷门常掩，窗阴竹几层。贫怜养志子，老作在家僧。苦行逢人笑，问心转自憎。挥杯时劝影，明月是高朋。
赠胡逊谷
作者：申颋
朝代：清

少频遭患难，老讨乐间身。半掩茅庭竹，高吟驴背春。不文焉用隐，惟德始能贫。薄俗徜徉里，谁知异众人。
遣意
作者：申颋
朝代：清

日入群动息，日出群动作。劳人失其常，作息每逾格。扰扰千万端，暂梦还错愕。劳人好为劳，不劳意不乐。伏思上古时，人生熙熙若。无得恶乎失，无善恶乎恶。谁令知识开，乾坤归雕凿。制作日益繁，风俗日益薄。无论义与利，同陷此束缚。里巷递悲歌，后先总萧索。平生满腹愿，毕命奚所托。蹉跎我何为，黾勉学酬酢。志屈气不伸，人犹讥简略。逢世终难工，徒使朱颜削。思出天地外，放形同云鹤。挥手谢人群，俯仰何其廓。
黎城至潞城作
作者：申颋
朝代：清

昨夜山风急，吹叶惊客馆。晨起闻雨声，未觉妨游览。荷笠出孤村，行行雨渐缓。山峰与云峰，出没浑不辨。夙爱岩谷奇，今喜道路坦。高吟兴悠然，委辔任山蹇。原野遍氤氲，旭日遥峰展。空濛隔疏雨，众壑殊晦显。山鸟高下鸣，倏见晴光满。雨气蒸为霞，赤焰横绝巘。恨无良友俱，妙赏谁余道。
闽中道上
作者：留保
朝代：清

无诸故国越疆分，罨画图中作使君。野竹夹成山涧路，芒鞋踏破岭头云。爽来空谷连朝雨，香起幽兰尽日熏。遐想欧阳詹去后，祇今南土有人文。
同马鲁臣姚根种登孙楚楼
作者：疏枝春
朝代：清

谁知梗断蓬飘日，兄弟同登孙楚楼。贫子辞家无善状，残年行路畏逢秋。人如河朔风前会，舟似山阴雪后游。乞取青莲觞咏地，宝刀截水足消愁。
吴白岩过访
作者：疏枝春
朝代：清

湖村微雨过，沙岸晚凉生。水底堕明月，烟中闻橹声。故人载琴鹤，深夜访柴荆。把酒茅亭下，寥寥蟋蟀鸣。
登啸台怀海峰夫子
作者：疏枝春
朝代：清

我行白首仍千里，襟豁雄风上啸台。大鸟一鸣冲雾出，片云扶月渡江来。洛中名士怀前辈，鲁国诸生愧隽才。惆怅不逢彭泽宰，黄花作意向谁开。
送许信庵之维扬
作者：疏枝春
朝代：清

归情已在雁来先，一就江程几日旋。翻恨桃花三尺水，送人直上广陵船。
浪淘沙·岁俭偶感
作者：瘦鸾
朝代：清

袖薄那禁寒。羞与郎言。早拚卖却砚池田。辛苦天寒萝屋底，又遇荒年。绣帖未曾完。针线抛残。娇儿啼饭忒心酸。一盏瓦灯篱落外，废尽秋眠。
挽张百熙联
作者：白作霖
朝代：清
体裁：联

奖励学术，在国设专职以前，至今群彦承流，笔缕犹深先觉感；世俗嫌疑，于公之真诚何损，但读九重温诏，钧衡想见老成风。
挽张百熙联
作者：白作霖
朝代：清
体裁：联

帝惟倚畀，乃有严词，谈虎枉成讹，可以诏语褒嘉，闻兹多口；我方远来，公已笃疾，登龙乘夙愿，时于士夫言论，想见生平。
临湘李藻亭茂才避寇来华容以诗见投和其韵
作者：白冠玉
朝代：清

秋声如雨落空庭，忽动哀弦未忍听。短鬓应从今夜白，寒镫犹作故乡青。归心引梦来还去，酒力输愁醉易醒。太息离踪无定所，江湖到处一浮萍。
史梦兰继室田太夫人九十大寿
作者：白叔庄
朝代：清
体裁：联

懿德徽音，徵为寿考；天庥人瑞，是乃神仙。
杏薄
作者：白孕彩
朝代：清
体裁：诗

杏薄作瓜架，支撑两相宜。彼无支蔓苦，此无缠束辞。虽经恶风雨，愈信相扶持。瓜老充作薪，胜燃湿花枝。
诵山鬼
作者：白孕彩
朝代：清

不知身是鬼，道路一何幽。芳草为谁折，灵修怛独留。死生长夜恨，风雨满山愁。有字还应泣，无君宁弗忧。
雪夜归即事
作者：白孕彩
朝代：清

登台作贼事成空，闭肆围棋技未雄。天连白色疏星澹，狭巷无人一火红。
挽张之洞联
作者：白寿铭
朝代：清
体裁：联

临大事、决大疑，正笏垂绅，功业直同韩魏国；开诚心、布公道，鞠躬尽瘁，谨慎不让武乡侯。
义民祠
作者：白廷璜
朝代：清

邦本重惟民，五常次以义。素未析君圭，猝谁除戎器。谁知德泽深，能动顽愚志。南北纷干戈，晨昏资禦备。较诸肉食者，褒奖更宜至。刻桷复丹楹，馨香报高谊。勉哉东瀛民，无忘此宠异。
鱼骨
作者：白廷璜
朝代：清

嘉鱼欣泼刺，骨节乍抽时。刚定无妨鲠，多应不恨鲥。凝脂真有美，去乙总相宜。鼎鼐香生后，江乡品味滋。
过吕堰驿访王听夫先生祠
作者：白恩佑
朝代：清

闻道王巡检，当年此效忠。骨沈流水碧，血染战袍红。势迫心愈奋，官卑气自雄。我来访祠宇，懔懔想英风。
神清宫
作者：白永修
朝代：清

山脚夕烟横，披烟谒上清。云中樵客斧，天际羽人笙。入户群椒矗，升阶万竹平。虚堂绝尘想，岂复梦魂惊。
青竹杖歌
作者：白永修
朝代：清

男儿不得遍览天下奇，荒村埋头如茕嫠。几度赍粮甫欲出，行蜗复缩故壳栖。忽然两腋生羽翼，腾骞身疑跨蛟螭。五岳饱看日未晏，时闻耳畔猎猎寒风嘶。握中不知是何物，但觉滑润胜琉璃。谛视始惊一竹杖，乃葛仙翁之所贻。质坚色净高九节，太乙不敢夸青藜。嗟余微生逐蠓蠛，仰屋著书自笑痴。未与仙翁有夙分，何来投赠蒙提携。得非游痴结胸往，无力造物哀我穷黔黎。归来高挂那敢拄，晓色著壁横苍霓。杖兮杖兮勿化蜿蜒去，扶我更上青云梯。
题少隅诗卷
作者：白永修
朝代：清

猎猎长风吹日沈，老松千尺作龙吟。径携仙人绿玉杖，来听太古朱丝琴。岭头孤月一何净，浦口暗潮相与深。不识寥寥天壤内，几多倾慕托知音。
六月一日羲风楼作客
作者：白胤谦
朝代：清
体裁：七言律诗

玉阶搔首罢朝天，茅屋衔恩已一年。引分无能酬造化，扪怀犹畏负林泉。当空台阁攒朝爽，隔水菑畬弄夕烟。大喜成康风化洽，终堪安稳北窗眠。
即事效韩昌黎体
作者：白胤谦
朝代：清
体裁：五言律诗

昔日司空舍，高真列上仙。今朝司寇馆，顽陋谢前贤。石室抛残灶，绳床觅旧毡。遗风相接处，清白类家传。
寄赠宋玉叔观察署中
作者：白胤谦
朝代：清
体裁：七言律诗

按节重为万里行，云山到处客愁轻。漫夸宋玉才难并，解识文翁化早成。玉垒晴开翡翠色，锦江月落子规声。少陵佳句从来惯，莫倚能兼吏隐名。
山行追旧游
作者：白胤谦
朝代：清
体裁：七言绝句

千尺崖间挂古松，泉声无恙答山钟。游人指引松间路，踏破苍云数十重。
幸喜大同
作者：白胤谦
朝代：清
体裁：五言律诗

幸喜云中捷，元凶已受诛。神功收不战，仁泽到无辜。草窃终难久，余氛会一苏。有家见天日，歌舞遍山隅。
湖南纪行
作者：白胤谦
朝代：清
体裁：古风

我行洞庭野，言瞻祝融岫。乾坤再混辟，惨澹干戈后。破艇渡清湘，四望无耕耨。村屋尽毁余，蒿莱殖禽兽。沙边三闾庙，无人垂橘柚。山鬼护幽忠，仿佛存遗构。当时贼献祸，刲劓遍老幼。顷诧湘艇人，拳臂缺其右。独手抗一舟，悍勇亦难又。路长仆夫瘁，迫暮巾车逗。依然等七尺，胡令肩驰骤。念兹每战战，德凉惧颠仆。巴南驿罢最，处处悬空厩。卒三代马一，甘心贱骨肉。哑笑畜翻贵，漫忝五行秀。南方土性湿，皇天复时漏。踉跄日半百，但觅孤烟僦。枵腹晓侵星，腰斧行担糗。自匪奉役徒，敢与豺虎斗。力微仗药饵，客有青囊副。堤防祛瘴虫，未惜形骸瘦。忆在金闺内，朝朝手纳袖。宠骄良自孽，辛劬分焉疚。幸历天地宽，睹闻谢局陋。南土位正离，物采宜孔富。揽兹裔荒苦，稍悉民瘼透。圣图乐广大，入版号错绣。本原戒土满，远近法殊守。横额自前代，更创冀蠲宥。况以勤百粤，诛求到猿狖。万里运大木，楚材讵即凑。曷怪绥怀地，飘忽长群寇。人文关区化，剖格宜宏售。庶用奖奔踶，渐摩归辐辏。长沙迁谪场，亲朋一眉皱。褰帷逾轸星，讶过鸿毛簉。岂闻衣白客，乞隐烟霞旧。居然斗筲器，旷世典亲遘。怀中尺一简，至尊御幄授。七十二高峰，奇峻蟠穷宙。图经第六柱，矻若撑云窦。穹碑篆鸟迹，诘屈不可读。灵官都岳麓，侐閟栖仁寿。百王礼一致，虔穆承孚祐。三光益晶辉，八埏息斥堠。修文诎乱萌，太平观俎豆。惮缩旅灊岑，初知汉武谬。孤孱竭四牡，蹇蹇遑宵昼。方当诣酃永，严坛朝二后。结束振归策，玉阶效奔奏。
溪行
作者：白胤谦
朝代：清
体裁：七言绝句

习习轻风透袷衣，闲行不畏目光微。一听流水心期足，随意落花高下飞。
赠吴骏公先生
作者：白胤谦
朝代：清
体裁：七言律诗

先辈名高四海宗，帝乡华发此相逢。即看日下人如鹤，共倚天边气是龙。双阙露凝仙子掌，十洲云拥大夫松。上林羽猎谁能赋，顾问应沾圣泽浓。
述乱
作者：白胤谦
朝代：清
体裁：古风

先皇御天宇，圣德靡不周。英谋乘末造，百职嗟未修。贼凶祸竟烈，率士戴同仇。宫车不忍听，社稷沦浮沤。鸱张窥宝箓，逆毒播神州。三光黯失色，五岳撑齐愁。万乘东方来，自天降貔貅。一鼓克关甸，长驱抵燕幽。电扫欻雷崩，群孽载奄刘。八荒幸弛愤，九庙亦濯羞。吊伐协天机，仁义匪弓矛。嗟晋越西鄙，实维冲贼喉。封豕又巢穴，歇遽释兜鍪。跨河遂收崤，不啻触蚁丘。元憝稽天诛，长瞻血泪流。
和区觉生观察游剑潭韵
作者：白良骥
朝代：清

波流旋不定，神物昔飞腾。遗迹寻荒寺，禅心證野僧。藏形辞玉匣，馀气露圭棱。明月空潭夜，寒光彻底澄。
山僧吟赠青眉道人
作者：白衣保
朝代：清

夕阳落幽涧，风泉鸣疏林。泉声泻涧影，不乱山僧心。山僧久面壁，坐处寒云深。哀猿与孤鹤，相伴山僧吟。
春愁
作者：白衣保
朝代：清

不解因何事，当春倍黯然。野棠孤冢月，芳草暮村烟。许国心犹壮，怀人梦可怜。无聊频唤酒，费尽买花钱。
渡黄河
作者：白衣保
朝代：清

击楫金堤下，中流望眼开。水从天上落，人自日边来。废垒寒烟白，荒墩画角哀。夷门知不远，吊古独徘徊。
秋日晚归
作者：白衣保
朝代：清

林外红霞拂女墙，征衫初换爱新凉。板桥柳色经残雨，山店鸦声报夕阳。久客不妨甘寂寞，微官何必卜行藏。萧萧鞍马秋风里，又见梧桐几叶黄。
赠梁恭辰联
作者：白让卿
朝代：清
体裁：联

兰绮名门承建节；棣华旧雨重齐年。
挽吴可读联
作者：白遇道
朝代：清
体裁：联

烈士岂殉名，效命输忱，一疏直争天下计；圣人能受谏，佥谋独断，九原差慰老臣心。
学海堂联
作者：白镕
朝代：清
体裁：联

学贯九流，汇此地人文法海；秀开百粤，看群贤事业名山。
学海堂联
作者：白镕
朝代：清
体裁：联

智水仁山，在此堂宇；经神学海，发为文章。
浦口镇东门堞楼联
作者：白镕
朝代：清
体裁：联

云白山青万余里；江深竹静两三家。
万县晓起
作者：百保
朝代：清

惊回晓梦不成眠，起看江行欲曙天。水气岚光分不出，鸟声啼破万峰烟。
天竺寺·其一
作者：百保
朝代：清

修竹带朝烟，声喧石底泉。湖山环法界，梵呗落诸天。扑面岚光湿，当空塔影圆。笋舆归路远，回首白云连。
天竺寺·其二
作者：百保
朝代：清
体裁：五言律诗

初地今方至，层峦树杪看。修篁三竺路，清磬百花坛。妙境开生面，慈云入大观。风微松韵静，夕照暮烟閒。
天竺寺·其二
作者：百保
朝代：清

初地今方至，层峦树杪看。修篁三竺路，清磬百花坛。妙境开生面，慈云入大观。风微松韵静，夕照暮烟闭。
寄中峰诸弟
作者：百保
朝代：清

依然多病心情懒，远盼鳞鸿问讯勤。千里关山愁入梦，三更镫火叹离群。终年独玩梁园月，何日同看冀北云。官漏沈沈春夜永，无眠意绪总纷纭。小立花间草似茵，天涯极目可怜身。家园又是三年隔，物候仍看几度新。聊藉诗书消永昼，直将得失等浮尘。举头红雨纷纷坠，强染霜毫赋送春。
寄中峰诸弟·其一
作者：百保
朝代：清

依然多病心情懒，远盼鳞鸿问讯勤。千里关山愁入梦，三更镫火叹离群。终年独玩梁园月，何日同看冀北云。官漏沈沈春夜永，无眠意绪总纷纭。
寄中峰诸弟·其二
作者：百保
朝代：清

小立花间草似茵，天涯极目可怜身。家园又是三年隔，物候仍看几度新。聊藉诗书消永昼，直将得失等浮尘。举头红雨纷纷坠，强染霜毫赋送春。
小松
作者：百保
朝代：清

道旁松尚小，翠色一何新。应有干霄日，浓阴荫路人。
春暮感怀
作者：百保
朝代：清

又见枝头红雨飞，近来事事与心违。椿萱老去悲何极，手足离多信亦稀。异地情怀人怅怅，故园花柳梦依依。那堪回忆当年境，一觉黄粱是也非。
月夜偶成
作者：百保
朝代：清

飒飒金风木叶飞，银河皎洁漏声微。一窗凉月明如水，乡梦因何不肯归。
杭州见怀
作者：百保
朝代：清

秋深鸿雁满关河，一棹吴江起夕波。花发江村新觅句，人本画舫待徵歌。月明野店清砧急，风埽荒村落叶多。为问都门旧知己，故园情绪近如何。西风渐紧雨迷离，把酒蓬窗忆旧知。枫叶半江添画本，梅花千树动乡思。寄君南国灯前信，写我西湖陌上诗。客里加餐应共慰，鬓边白发已添丝。
杭州见怀·其一
作者：百保
朝代：清

秋深鸿雁满关河，一棹吴江起夕波。花发江村新觅句，人本画舫待徵歌。月明野店清砧急，风埽荒村落叶多。为问都门旧知己，故园情绪近如何。
杭州见怀·其二
作者：百保
朝代：清

西风渐紧雨迷离，把酒蓬窗忆旧知。枫叶半江添画本，梅花千树动乡思。寄君南国灯前信，写我西湖陌上诗。客里加餐应共慰，鬓边白发已添丝。
沂州道中
作者：百保
朝代：清

平畴雨润晓烟笼，漠漠轻阴护玉骢。驿柳尚依孤艇绿，霜枫初染半林红。临川饮马波纹细，破屋炊薪暖意融。指点前溪通略彴，此间风景似南中。
泊孟河口
作者：百保
朝代：清

数丛竹树好探幽，新笋锄来酒共酬。瓜步军声惊去雁，芦湾秋影剩眠鸥。閒看前史消长夜，每忆时艰动隐愁。官舫暂停潮未上，一帆此夕且句留。
留别荆南女子吴秀英
作者：百保
朝代：清

携手同游几度春，《骊歌》一曲暗伤神。濒行相嘱还相慰，始识将离意倍亲。十载晴窗共绣针，挑镫每话至更深。殷勤此后如相忆，秋月春风两地心。
留别荆南女子吴秀英·其一
作者：百保
朝代：清

携手同游几度春，《骊歌》一曲暗伤神。濒行相嘱还相慰，始识将离意倍亲。
留别荆南女子吴秀英·其二
作者：百保
朝代：清

十载晴窗共绣针，挑镫每话至更深。殷勤此后如相忆，秋月春风两地心。
秋日书感
作者：百保
朝代：清

风色肃庭院，萧疏生客愁。故园千里梦，新雁一声秋。官阁仍连雨，天涯数倚楼。空怀季鹰意，何日愿方酬。
秋雨
作者：百保
朝代：清

庭梧初落叶，鸿雁已南征。竹径含云气，蕉窗带雨声。沈沈迷画阁，黯黯满秋城。极目疏烟里，苍茫远岫横。
章江晚泊
作者：百保
朝代：清

一幅云林景，天公设色匀。树鸦团暮霭，村犬趁归人。残照平山外，馀霞远水滨。欲成图画出，粉本妙无伦。间倚篷窗望，人烟夹岸繁。晴波摇日脚，暝色起山根。几点明渔火，三篙涨水痕。蒲帆看乍落，停泊即前村。
章江晚泊·其一
作者：百保
朝代：清

一幅云林景，天公设色匀。树鸦团暮霭，村犬趁归人。残照平山外，馀霞远水滨。欲成图画出，粉本妙无伦。
章江晚泊·其二
作者：百保
朝代：清

间倚篷窗望，人烟夹岸繁。晴波摇日脚，暝色起山根。几点明渔火，三篙涨水痕。蒲帆看乍落，停泊即前村。
舟次巴东见山居者
作者：百保
朝代：清

谁家岩畔结蜗庐，门对江流画不如。茅屋数椽丛树绕，芋田人背夕阳锄。
葛岭
作者：百保
朝代：清

修竹不见天，隐约有茅屋。息足磬石间，春风吹浓绿。
书城南寺壁
作者：百龄
朝代：清

溟濛花寺隔烟萝，铃语宵深唤客过。走壁龙蛇镫影动，傍檐鸟雀树阴多。旧游人已随云散，壮岁心还与墨磨。浊酒半壶禅榻稳，打门无赖是风婆。
书常理斋观察爱吟草
作者：百龄
朝代：清

周道吟翩鵻，出车颂雨雪。怀哉三百篇，忠孝意已揭。傥仅工文词，何以励臣节。常君东海英，巨手长鲸掣。蚕丛辟吟草，作尹兴无辍。当其倒词源，浩浩江河决。崚嶒笔锋迅，慷慨唾壶缺。政拙心自劳，道全身可灭。不比从军诗，苦乐因人说。风雅有正声，庶以绍前哲。
吕公祠联
作者：百龄
朝代：清
体裁：联

万井烟浓，人间正熟黄粱饭；四山云起，天上应开白奈花。
吕祖殿联
作者：百龄
朝代：清
体裁：联

教孝教忠，何殊十七世士夫，显示化身扶正道；为溪为谷，直把五千言文字，参同妙契指迷津。
宿西苑直庐同坦园作
作者：百龄
朝代：清

山气沈高阁，溪声过短墙。暝禽争选树，倦客对支床。天近星河接，官闲岁月长。故人多好句，题壁墨留香。
戏荷花联
作者：百龄
朝代：清
体裁：联

荷尽已无擎雨盖；菊残犹有傲霜枝。
桂林抚署小厅联
作者：百龄
朝代：清
体裁：联

行所当行，不为己甚；慎之又慎，未敢即安。
汴梁渡河
作者：百龄
朝代：清

竹箭随流几曲奔，谁探星海泻高原。六鳌排浪回嵩岳，三峡轰雷下禹门。城角樯帆秋雨霁，渡头沙迹暮云屯。河清共祝安澜庆，况复金堤次第论。
游尺五山庄简约斋
作者：百龄
朝代：清

五尺城南韦杜庄，疏帘清簟坐斜阳。竹坡雨洗梢梢净，荷渚风翻叶叶凉。隐砌虫声秋宛转，隔城山色暮苍茫。笋舆藤杖寻诗去，佳句凭君贮锦囊。
秋夜寄怀时泉
作者：百龄
朝代：清

秋夜鸣秋心，凉猋掠庭树。短檠一孤影，隐几梦屡寤。关河阻且长，伊人美无度。寂寥怀好音，断雁隔荒戍。修篁坠清露，月色忽零乱。开帘千顷波，耿耿湿斜汉。我怀凄以清，感兹节物换。人生适意难，所遇多羁绊。蒲柳畏及秋，发白倏忽半。思君如寒蛩，长吟不能断。
秋夜寄怀时泉·其一
作者：百龄
朝代：清

秋夜鸣秋心，凉猋掠庭树。短檠一孤影，隐几梦屡寤。关河阻且长，伊人美无度。寂寥怀好音，断雁隔荒戍。
秋夜寄怀时泉·其二
作者：百龄
朝代：清

修篁坠清露，月色忽零乱。开帘千顷波，耿耿湿斜汉。我怀凄以清，感兹节物换。人生适意难，所遇多羁绊。蒲柳畏及秋，发白倏忽半。思君如寒蛩，长吟不能断。
赠杜西林孝廉
作者：百龄
朝代：清

典坟瀹灵府，文字余芳馨。清浊流派远，判若渭与泾。作者入堂奥，秘钥门常扃。纷纷饤饾家，何由窥仪型。杜子老斫轮，甘苦皆已经。皋比教不倦，光风嘘户庭。理窟洞观火，词源高建瓴。肘腋驱万卷，囊括无畦町。当其兴会至，洋洒笔不停。一读三叹息，春夜镫荧荧。金钟发妙响，扣之惭寸莛。脂炭向矮屋，蕊榜联文星。及今斗杓回，起蛰来春霆。
雨中饮何玉峰广文斋中迟范叔度比部柴珠江舍人不至
作者：百龄
朝代：清

金鸦堕水白日匿，碧城朵朵山钩连。黑云如羊在天上，挟雨腾踔鸣雷鞭。须臾沟浍潦水急，怒涛澎湃惊昼眠。小奚扣门食指动，如闻海上传瑶笺。为言斗酒藏之久，况有黝甲同击鲜。我马不辞泥至骭，淋漓直到宫墙边。老饕据座箸齐下，银瓶倒泻吸长川。人生醉饱岂易得，二豪不至何拘牵。主人对我惨不乐，攒眉但说寒无毡。大罗会上一回首，才名流落三十年。半绾欲丐升斗粟，长官笑骂书生酸。宿尘堆案弟子散，破窗僵卧吟秋蝉。我闻此语长叹息，士逢知己从来难。杜老诗因郑虔瘦，贡禹冠为王阳弹。古人交谊重气节，所愧汲引无微权。曲逆当年亦贫贱，如公骨相宁屯邅。蓬生麻中当自直，丈夫何必求人怜。以酒酬君觥累百，磊块浇散开心颜。王戎起舞唾壶缺，壁间况有丝与弦。天公一笑善解意，忽收屏翳明婵娟。留髡日日饮一石，会须炙輠来谈天。
挽张百熙联
作者：皮锡瑞
朝代：清
体裁：联

六官新改正需才，方期化速置邮，天为苍生留谢傅；三次宠招皆却聘，讵忍行赍镜具，神伤知己哭黄公。
杂诗
作者：盖方泌
朝代：清

素位行吾愿，富贵宁可期。世有要路津，比肩走奔随。一旦致披猖，群小更诋訾。势在则交合，时去则情离。速登者易颠，徐进者少危。岂惟关人事，天道恒如兹。思之已烂热，热官未可为。士须志经纶，学乃有所托。读古圣贤书，非以资丑博。利器资世用，遇事解盘错。处士盗虚声，垂绅縻好爵。勿为旁人嗤，若辈束高阁。树木忧其蠹，保民除其贼。贼足为民害，蠹生木不植。治道有主术，厥惟司牧职。恫瘝切中怀，不以文貌饰。如苗之有莠，锄必剪其慝。鹪鹩巢一枝，翩翩意自如。翳荟蒙茏间，游集亦有徒。毛弗施器用，肉不登庖厨。行不避矰缴，止不罹罿罦。翰羽卑且飞，觜距形不殊。饮啄随俯仰，与世更无须。人生温饱外，汲汲求赢余。树黍不获稷，树怨无报德。福先不可为，祸始岂有极。山生金自攻，树生虫自食。甘泉必先竭，直木必先贼。碌碌者如玉，落落者如石。高名易招尤，众口滋毁积。轮人斫轮说，得心与应手。甘苦疾徐间，不能宣诸口。运斤忽成风，妙术得未有。悟超规矩外，法非绳墨守。斯言可喻大，微旨契庄叟。秋水集行潦，奔流积石间。望之无厓渚，河伯顾欣然。东行遇海若，乃始望洋叹。江汉共朝宗，翕受纳百川。挹注无盈科，虚涵大地宽。区区拘墟见，蠡测知其难。山霤可穿石，井绠可断干。渐靡使之然，由来非一旦。悟兹损益理，道揆有同贯。积德日以明，积慝日以暗。寸阴当是惜，勿生玩愒叹。蚁穴觇泉脉，老马知迷途。陋兹凡物质，灵异著其殊。世人诩自用，胶固如守株。千虑而一得，乃或在愚夫。其道惟先民，下询荛与刍。圣人取众智，善谋审几初。
杂诗·其一
作者：盖方泌
朝代：清

素位行吾愿，富贵宁可期。世有要路津，比肩走奔随。一旦致披猖，群小更诋訾。势在则交合，时去则情离。速登者易颠，徐进者少危。岂惟关人事，天道恒如兹。思之已烂热，热官未可为。
杂诗·其七
作者：盖方泌
朝代：清

轮人斫轮说，得心与应手。甘苦疾徐间，不能宣诸口。运斤忽成风，妙术得未有。悟超规矩外，法非绳墨守。斯言可喻大，微旨契庄叟。
杂诗·其三
作者：盖方泌
朝代：清

树木忧其蠹，保民除其贼。贼足为民害，蠹生木不植。治道有主术，厥惟司牧职。恫瘝切中怀，不以文貌饰。如苗之有莠，锄必剪其慝。
杂诗·其九
作者：盖方泌
朝代：清

山霤可穿石，井绠可断干。渐靡使之然，由来非一旦。悟兹损益理，道揆有同贯。积德日以明，积慝日以暗。寸阴当是惜，勿生玩愒叹。
杂诗·其二
作者：盖方泌
朝代：清

士须志经纶，学乃有所托。读古圣贤书，非以资丑博。利器资世用，遇事解盘错。处士盗虚声，垂绅縻好爵。勿为旁人嗤，若辈束高阁。
杂诗·其五
作者：盖方泌
朝代：清

树黍不获稷，树怨无报德。福先不可为，祸始岂有极。山生金自攻，树生虫自食。甘泉必先竭，直木必先贼。碌碌者如玉，落落者如石。高名易招尤，众口滋毁积。
杂诗·其八
作者：盖方泌
朝代：清

秋水集行潦，奔流积石间。望之无厓渚，河伯顾欣然。东行遇海若，乃始望洋叹。江汉共朝宗，翕受纳百川。挹注无盈科，虚涵大地宽。区区拘墟见，蠡测知其难。
杂诗·其六
作者：盖方泌
朝代：清

万物如蜩翼，恣睢恒多尤。茅茨安华屋，缊袍丽衮裘。寒泉旨醽醁，藜藿逾珍羞。维彼象有齿，乃致焚身忧。维彼雉有尾，乃中牺牲求。金谷尚奢侈，终为奴辈谋。
杂诗·其十
作者：盖方泌
朝代：清

蚁穴觇泉脉，老马知迷途。陋兹凡物质，灵异著其殊。世人诩自用，胶固如守株。千虑而一得，乃或在愚夫。其道惟先民，下询荛与刍。圣人取众智，善谋审几初。
杂诗·其四
作者：盖方泌
朝代：清

鹪鹩巢一枝，翩翩意自如。翳荟蒙茏间，游集亦有徒。毛弗施器用，肉不登庖厨。行不避矰缴，止不罹罿罦。翰羽卑且飞，觜距形不殊。饮啄随俯仰，与世更无须。人生温饱外，汲汲求赢余。
游仙游寺
作者：盖钰
朝代：清

从游来胜地，古刹访遗踪。竹暑闻清磬，松凉纳远钟。崖花迎面发，涧草染衣浓。无限登高意，山深更几重。
上韩侯钧台以诗投淮水吊之
作者：盛乐
朝代：清

平台风散晚烟痕，往事悲凉落日昏。意气已随飞鸟尽，功名但有钓鱼存。汉家草草夷人族，淮水沄沄荡古魂。浪迹若非逢漂母，今来何处吊王孙。
宿驿南
作者：盛乐
朝代：清

停骖问古驿，山色入樵歌。惟有客愁远，不堪秋雁过。天低云气老，野阔北风多。此去柴桑近，东篱今若何。
喜董婿过休庵适自龙州回
作者：盛于斯
朝代：清
体裁：五言律诗

数载留西粤，孤身历百蛮。啼猿愁落日，野鬼啸空山。剑剩流星铁，弓余挂月湾。奎湖仍好在，剧喜得生还。
挽彭玉麟联
作者：盛元恺
朝代：清
体裁：联

勋猷岂待论哉，所异者煌煌美谥，曾文正尝赠是言，褒德寓先机，足见英光弥两大；书画犹余事耳，莫难于耿耿孤忠，岳武穆亦同斯志，和戎排众议，长留草疏炳千秋。
挽彭玉麟联
作者：盛元音
朝代：清
体裁：联

心肠儿女，肝胆英雄，书画寄余闲，一颗图章留本色；根底秀才，勋猷元老，河山资保障，千秋史笔有灵光。
挽郭嵩焘联
作者：盛国光
朝代：清
体裁：联

著述积数十年，理学文章，晚节独饶名士趣；声威震七万里，忠肝直胆，当时谁识荩臣心。
且种树斋对客
作者：盛复初
朝代：清

客云种树人乘凉，吾言有地且种树。但得绿阴成幄能庇人，此身安论去与住。君不见昔时王子猷，借居种树盈庭幽。主人何人屋何处，子猷佳话今还留。
顾南雅侍读画兰歌
作者：盛大士
朝代：清

湘江帝子弹瑶琴，恍惚神游众香国。画手东吴擅顾雍，妙写兰心与兰南。仙姿亭亭俗艳空，有意无意天然工。真珠帘卷玉钩堕，千花一笑羞群红。嫩芽细拨银钩小，麝墨螺烟自萦绕。映带争看取势妍，纵横会得忘言巧。翻思昨夜醉停樽，露台独立吟黄昏。翩其仙袂御风去，花气为我留诗魂。画兰人本兰台史，品格幽兰足相拟。滇池草色绿蘼芜，远驾星轺采芳芷。秋江梦君水一方，碧城杳霭云苍茫。嫣然花容隔香雾，爱而不见心徬徨。燕台高吟夕阳暮，间情别有沧洲趣。君还翰墨兴飞腾，我已容华回非故。惠我清风拂素笺，蘅皋幽思倩君传。好与美人搴作佩，墨华如醉泼湘烟。
龙潭石
作者：盛大谟
朝代：清

十月风烟尽，寒潭清我神。淋漓蝌蚪字，剥落核桃皴。日月劳宾主，溪山递故新。渔歌方欸乃，万石自嶙峋。
挽余联沅联
作者：盛宣怀
朝代：清
体裁：联

当时事千端万绪，共我折冲俎豆，为撼危机，尤幸同志相孚，得保东南支全局；看酬庸一月三迁，如公破浪乘风，方期大用，乃竟鞠躬尽瘁，长为中外哭斯人。
挽刘坤一联
作者：盛宣怀
朝代：清
体裁：联

文忠之逝，甫易星霜，元老又骑箕，木坏山颓天下恸；庚子以还，同筹艰巨，遗书犹在箧，苦心孤诣我公知。
挽张之洞联
作者：盛宣怀
朝代：清
体裁：联

学贯古今，望隆中外，治尚兴革，策主富强，真宰相气运所关，朝端更有几元老；南疆保障，商约纡筹，轨政观成，铁官大举，想当日艰难共济，世间又弱一知音。
挽张百熙联
作者：盛宣怀
朝代：清
体裁：联

端居深念为忧时，一痛莫能兴，山斗高名朝野惜；众正盈廷无党论，九原应可瞑，公忠体国圣明知。
挽徐用仪袁昶许庚身联
作者：盛宣怀
朝代：清
体裁：联

主圣臣忠，视汉延熹宋熙丰明天启诸朝，祸及群贤，宬史他年休误拟；贞穷元起，有苏相国朱制军王中丞成例，恩加后命，湖山终古共争辉。
挽徐用仪袁昶许庚身联
作者：盛宣怀
朝代：清
体裁：联

方事之殷，得数子据理力争，使知我国达官，大有人在；痛定而后，读几行诏书褒恤，可见朝衣东市，非出天心。
挽曾国荃联
作者：盛宣怀
朝代：清
体裁：联

百余战成再造奇勋，建节继元侯，分陕同二百，方冀七年坐镇，永保东南，讵蹇蹇瘁躬三疚，惊传口疏，垂纶崇大傅，九天轸念，允媲荣哀，数中兴文献将零，前亡惠敏，后洎彭杨，潮咽石头看，自夏徂秋，竟淘尽大江人物；一个臣系群伦望重，荐章蒙两世，列籍感终身，犹忆四月从公，暂依左右，更殷殷筹计片言，欣喜心知，挟纩遍齐州，五日遗音，遽形歌泣，问时局艰危谁济，内儆洪流，外忧寰海，神骑箕尾回，生申及甫，愿留为衡岳英灵。
挽江标联
作者：盛宣怀
朝代：清
体裁：联

感遇碎身，公死在庚子前可矣；要终原始，党狱请后世平论之。
挽费念慈联
作者：盛宣怀
朝代：清
体裁：联

谓予不遇，早羡金坡珥笔，玉尺持衡，十年来卧老沧江，若论冠盖京华，似惜斯人独憔悴；与世长辞，只馀文苑数行，名山片席，千里外惊闻朝露，为念箕裘堂构，幸看后起已腾骧。
挽曾国荃联
作者：盛康
朝代：清
体裁：联

溯江南底定以来，功被群黎，威宣中夏，报国矢此心，痛公尽瘁鞠躬，死而后已；缅楚北备官之始，睐蒙两世，德戴卅载，训言犹在耳，惟我感恩知己，生不能忘。
留园联
作者：盛康
朝代：清
体裁：联

历宦海四朝身，且住为佳，休孤负清风明月；借他乡一廛地，因寄所托，且安排奇石名花。
不寐
作者：盛徵玙
朝代：清

支枕不成寐，枯镫一穗明。风声收草阁，雪意聚江城。兀兀残年逼，茫茫独客惊。如何今夕酒，无计戢愁兵。
积雨书闷
作者：盛徵玙
朝代：清

一帘宿雨漏沈沈，岑寂空阶鲜足音。江渚杨花身世感，池塘春草弟兄心。纵倾浊酿愁滩涤，不读《离骚》怨已深。无赖游丝两三尺，半明半灭湿墙阴。
野步
作者：盛徵玙
朝代：清

负郭人家蚕上箔，隔溪村落犊归田。满堤杨柳满畦菜，黄到维摩岭上烟。
九日与杏侪登塔冈
作者：盛昱
朝代：清

象教已无力，巍然塔尚存。登高酬令节，落日满荒原。未藉扶筇健，无妨坐石温。江村老博士，相对澹忘言。
和凤孙韵兼呈云门同年并寄鉴堂督部
作者：盛昱
朝代：清

长安尘士马如飞，兀坐敲诗我辈稀。幸有文章通性命，不缘离乱得因依。排除党论粗闻道，报答君恩祇有归。间架未兴人税缓，糁盆松火乐柴扉。
失题
作者：盛昱
朝代：清

欲遣天骄识汉官，词臣仗节亦登坛。颇闻塞上收千落，已信军中有一韩。从古河源归部下，同时人望惜朝端。圣明恩德遐方被，莫便氐羌一例看。近日秋声不可闻，岐亭难制泪纷纷。中朝谁决澶渊策，诸将仍屯灞上军。一障何时能畀我，九边今日或须君。玉河衰柳休攀折，留著长条绾夕曛。
失题·其一
作者：盛昱
朝代：清

欲遣天骄识汉官，词臣仗节亦登坛。颇闻塞上收千落，已信军中有一韩。从古河源归部下，同时人望惜朝端。圣明恩德遐方被，莫便氐羌一例看。
失题·其二
作者：盛昱
朝代：清

近日秋声不可闻，岐亭难制泪纷纷。中朝谁决澶渊策，诸将仍屯灞上军。一障何时能畀我，九边今日或须君。玉河衰柳休攀折，留著长条绾夕曛。
挽王仁堪联
作者：盛昱
朝代：清
体裁：联

此一关阴阳消长之机，大哉死乎，君子息焉；以坚我山林肥遁之志，既痛逝者，行自念也。
捉御史
作者：盛昱
朝代：清

车如鸡栖马如狗，绣衣使者蹒跚走。车如流水马如龙，四姓小侯行斗风。黄尘薄日长安路，玉勒珊鞭竞驰骛。驺唱之仪不听前，纷纷旗校彯缨怒。乱箠挝马马横触，进退仓皇真击毂。旋抽左右又参差，我未断鞅君脱辐。大珰喊怒坌来前，一僮一仆絷送官。触忤纷侯罪当死，又向车中捉御史。御史觥觥立殿中，南台况复称端公。翁主犹须避赤棒，贵游孰敢干青骢。千步清道九华盖，王公皆当顿轭待。奈何翻欲截角来，凭藉张皇毋乃太。圣明四海方照临，强宗乃尔相凌侵。朝廷不惜赫赫法，御史偏有休休心。挥鼠辈窜等闲耳，细事何须告天子。旁观父老亦咨嗟，还是大臣知大体。峨冠怒马犹龂龂，暂从亭长赦宪臣。亭长叩头还告语，今朝姑纵御史去。
题廉孝廉小万柳堂图同凤孙作
作者：盛昱
朝代：清

北人入中土，始自黄炎战。营卫无常处，行国俗未变。淳维王故地，不同不窋窜。长城绝来往，哑哑南北雁。耕牧风俗殊，壤地咫尺判。李唐一代贤，代北殷士裸。辽金干戈兴，岛索主奴怨。真人铁木真，一怒九州奠。畏吾廉孟子，秀出中州彦。烟波万柳堂，裙屐新荷宴。《诗》《书》泽最长，胡越形无间。色目多贤才，耦俱散州县。汴上石田集，淮南廷心传。终怜右榜人，不敌怯薛健。台阁无仁贤，天下遂畔乱。沙顿亦名家，凄凉归旧院。文正孔子戒，哲人有先见。至今食旧德，士族江南冠。孝廉尤绝特，翩翩富文翰。薄宦住京师，故国乔木恋。堂移柳尚存，憔悴草桥畔。当年歌骤雨，今日车飞电。绘图属我题，铺卷泪凝霰。我朝起东方，出震日方旦。同此神州民，昏姻柯叶遍。小哉洪南安，强分满蒙汉。阛阓生齿滋，农猎本业断。计臣折扣余，一兵钱一串。饮泣持还家，当差赎弓箭。乞食不宿饱，敝衣那蔽骭。壮夫犹可说，市门娇女叹。奴才恣挥霍，一筵金大万。从龙百战余，幽絷同此难。异学既公言，邪会真隐患。兴凯入彼界，铁轨松花岸。北归与南渡，故事皆虚愿。圣人方在御，草茅谁大谏。起我黄帝胄，驱彼白种贱。大破旗民界，谋生皆任便。能使手足宽，转可头目捍。易世不敢言，当时亦清晏。武肃坟上松，百亩垂条干。万柳补成阴，春城绿一片。载酒诗人游，嘉树两家擅。
题所得黄小松历下日记册子
作者：盛昱
朝代：清

平生五岳志，局迹一閧内。西履愺题颠，东至田盘背。纵横四百里，牛转蚁附蚁。最录天下碑，一一识所在。脱鞿事幽访，寰宇先嵩岱。黄翁《历下记》，真迹杂图绘。今年落吾手，敝帚百朋贵。乘轺来此邦，得兆若灵蔡。泰山不北移，黄河忽南迈。落落山水缘，坐令俊观隘。明湖晚揩镜，鹊华秋拥黛。譬彼人士佳，不在声名大。愿为十日留，芒鞋易冠盖。千佛手拓新，万纸归装载。斥鴳笑鹍鹏，天地本一芥。
咏燕
作者：盛枫
朝代：清

落日亭亭向夕低，画梁不见一双栖。侍儿今夜搴珠箔，归路红楼莫遣迷。
白洋河阻风
作者：盛枫
朝代：清

大河流日夜，噫气北风号。雾影霾鱼市，寒威缩马毛。客程千里倦，酒价一时高。欲作懵腾计，终宵聒怒涛。
盆花
作者：盛枫
朝代：清

木性本条达，山翁乃多事。三春截附枝，屈作回蟠势。蜿蜒蛟龙形，扶疏岩壑意。小萼试嫣红，清阴播苍翠。携出白云来，朱门特珍异。售之以兼金，闲庭巧位置。叠石增磊砢，铺苔蔚鳞次。嘉招来上客，宴赏共嬉戏。讵知荄干薄，未久倏憔悴。始信矫揉力，托根非其地。供人耳目玩，终惭栋梁器。芸生各因依，长养视所寄。赋质谅亦齐，岂乏干霄志。遭逢既错误，培覆从其类。试看千寻松，直干无柔媚。
黔阳
作者：盛枫
朝代：清

云压万峰低，秋江晚树迷。篮舆凌木杪，驿路挂城西。有客停孤馆，无鸢下五溪。萧萧楼外雨，愁绝听寒鸡。
不得韬叔书几一年矣中夜转辗不成寐作一诗答前岁所寄兹事久辍词句无可观所以作者欲故人知其交勉之意而时有以进之尔
作者：盛树基
朝代：清
体裁：古风

去年秋风南雁吹，故人千里裁新诗。故人不归尚闽峤，秋风寥落余其悲。屋梁颜色梦惝恍，心声宛在琼琚词。词高意远托琴操，曲中有涕纷涟洏。萧萧风雨感冥晦，青青衿佩嗟凌迟。弦匏响辍化锋镝，玄穹虽默非难知。文王尼父不可作，日月逝矣文在兹。空山何人抱六籍，天寒日暮坚车驰。草根秋虫讵足敩，观彼大化相推移。一阳在上果不食，我落其实今其时。秋风飒飒吹我墀，夜中皎月鉴薄帷。喟然念君适自念，不到圣处能无思。
凤凰台上忆吹箫·闺怨集药名
作者：盛氏（盛进士女）
朝代：清
体裁：词

菱鉴空青，蟾酥半缺，绮疏深掩葳蕤。喜朱砂印臂，青黛匀眉。慵续断肠诗句。检旧奁、败扇频题。相思甚、抛残梳篦，蹙损诃梨。遥想云母帐前，珍珠帘畔，琥珀床西。剩牡丹雨浸，豆蔻香披。怕踏落红花径，琼阶滑、石齿痕欹。铅泪滴、春愁五倍，嘱咐辛夷。
天仙子
作者：盛氏（盛进士女）
朝代：清
体裁：词

昨夜琼筵频劝酒。强起罗帏薰翠袖。晓窗斜日照梳头。花影瘦，人影瘦，瘦得腰儿难似旧。满树绯桃沾碧甃。几个黄鹂啼绿柳。一春芳信颇匆匆。卿莫负，侬莫负，好把双箫花下奏。
谢秋娘·夜坐
作者：盛氏（盛进士女）
朝代：清
体裁：词

清夜坐，独与月相亲。听彻梅花人不见，烧残瑞脑漏初沉。何事惹愁深。
题画鳜鱼
作者：盛百二
朝代：清

何处春晴系客思，吴娘纤手脍银丝。忆从西塞山前过，正是斜风细雨时。
鲁城二石人歌
作者：盛百二
朝代：清

辞汉金人泪暗滴，何处摸挲叹铜狄。岿然不见鲁灵光，一例西风吹瓦砾。石人乃得全天年，偶立千秋古道边。乐安大守尔谁是，姓氏犹在名无传。古道离离遍禾黍，但向斜阳日延伫。千呼万唤不肯回，忍睹蓬莱变尘土。日暄雨洗换年光，碧藓红萝作绣裳。纸钱飞散白蝴蝶，寒食何人浇酒浆。斫冰词客好事者，独往驱车吊原野。古隶龙文拓寄来，翠墨寒涛我心写。宇文石鼓等儿孙，苦县光和是弟昆。遥知月冷清霜夜，石人相对语精魂。
中秋岱顶即事
作者：盛符升
朝代：清
体裁：七言律诗

身入云端云下垂，风雷南去日西驰。青霓断续斜阳外，碧海澄鲜子夜时。天柱独晴依上界，冰轮乍满半秋期。茫茫俯视皆尘雾，一片空明对玉池。
冬日渡彭蠡过庐山下
作者：盛符升
朝代：清
体裁：七言律诗

几经湓浦惜幽寻，重向宫亭望远岑。云卧石门思北涧，花开莲社忆东林。三人一笑谁宾主，五老千秋自古今。惆怅吾衰劳梦想，几人游迹未销沉。
南征
作者：盛符升
朝代：清
体裁：七言律诗

太白秋明井鬼旁，兵占早已在炎荒。养成岁月营三窟，嵎负西南擅一方。莫遣金沙留蜀汉，岂容清浪接湖湘。由来制胜资全策，铜柱依然缅水阳。
同阮亭先生遥和李侍郎读水经注忆洞庭韵
作者：盛符升
朝代：清
体裁：七言律诗

闻说巴陵倚洞庭，君山如画见图经。岷峨雪尽寒潭碧，云梦波连湖草青。九派微茫看楚泽，数峰仿佛拥湘灵。知君回首曾游处，远思萧然入杳冥。
昌平山行有作
作者：盛符升
朝代：清
体裁：七言律诗

望帝何年泣草莱，漫留抔土锦山隈。恨馀亡国悲英主，礼备兴朝慰夜台。云暗苍梧千古痛，月沈湘浦二妃哀。神归石室传青史，龙驭长依风雨来。
河上杂言
作者：盛符升
朝代：清
体裁：五言律诗

久矣悲鸿燕，谁堪问麦秋。飘零随远道，涕泪入孤舟。璧马年年事，河淮处处忧。却怜长算少，民命倚阳侯。
洛阳怀古
作者：盛符升
朝代：清
体裁：七言律诗

风雨当年卜帝乡，士中还倚上游强。涧瀍合处开双阙，河洛分来会北邙。何地南宫临逝水，谁家西苑带斜阳？山川不共兴亡异，天外嵩高对渺茫。
金陵怀古
作者：盛符升
朝代：清
体裁：七言律诗

重向南邦忆少年，宫门仿佛戍楼边。长陵松径来樵子，后苑湖阴宿钓船。故国几堪歌《玉树》，行人犹自怨金川。却怜山色依然在，灵谷苍凉倚断烟。
自题寿域
作者：盛远
朝代：清

窣堵波成傍佛寮，钟鱼香火伴昏朝。不知一盏花前酒，谁向刘伶墓上浇？
杨花
作者：盛钰
朝代：清

清明才过翠眉低，竟日悠扬路不迷。舞蝶偶同游绮陌，飞花常伴葬香泥。风回水槛飘难定，雨压山桥落更齐。羌笛倦吹春已老，离人愁听子规啼。陶令门前寄此生，乱飘时节任纵横。略经微雨全无影，才著春波便定情。远岸草青同漠漠，隔林花艳自盈盈。《阳关》唱罢凭谁引，好倩东风到渭城。
杨花·其一
作者：盛钰
朝代：清

清明才过翠眉低，竟日悠扬路不迷。舞蝶偶同游绮陌，飞花常伴葬香泥。风回水槛飘难定，雨压山桥落更齐。羌笛倦吹春已老，离人愁听子规啼。
杨花·其二
作者：盛钰
朝代：清

陶令门前寄此生，乱飘时节任纵横。略经微雨全无影，才著春波便定情。远岸草青同漠漠，隔林花艳自盈盈。《阳关》唱罢凭谁引，好倩东风到渭城。
雪夜留巨上人宿时甫里李允恭亦在草堂分赋得春字
作者：盛钰
朝代：清

严风动林外，微雪洒溪滨。值此清夜水，幸与群贤亲。焚香留释子，开尊洽故人。饥鸟度残腊，冻梅含早春。破扉寒更掩，镫光淡如银。幽寂同所归，忽忽忘世尘。
任城使院晤翁霁堂有赠
作者：盛锦
朝代：清

并马长安忆旧游，逢君意气振高秋。酒徒半散荆卿市，词垒孤悬李白楼。握手星辰摇短剑，离心风雨送扁舟。明年醉我南池上，须典千金紫绮裘。
入蜀怀沈湘凫
作者：盛锦
朝代：清

双溪对掩古溪边，妇汲儿舂各可怜。浩浩乾坤两萍叶，计程我更远三千。
别兄弟
作者：盛锦
朝代：清

未斟别酒已伤神，四海终输同气亲。此去白云天万里，望归无复倚闾人。
别家人
作者：盛锦
朝代：清

伏雌烹罢劝加餐，秉烛喃喃语放阑。点检箧中裘葛具，预知别后寄衣难。
十二碚
作者：盛锦
朝代：清

群峰束奔流，虎牙怒相向。对峙十二碚，罗列钟鼓状。颠崖矗层霄，旁窦穿激浪。峡泉落九夭，汹汹翻海藏。撑舟出井底，篙师气先丧。众工捷如猱，百丈缘壁上。木末纵飞腾，山凹迭升降。一鼓更作气，千篙力谁让。造化何神奇，设此待霸王。颇闻白帝子，于此拒汉将。铁锁贯浮梁，金戈森卫仗。萧铣复何人，屯兵倚叠嶂。群雄电扫空，故垒犹在望。平生历险艰，未若兹游壮。万里投蛮荒，一身堕烟瘴。风餐案倾欹，水宿魂震荡。搜奇命转轻，得句神益旺。讵畏前途修，瞿塘险如象。
大别山禹庙
作者：盛锦
朝代：清

明德馨香地，长瞻大别峰。神奸蹲覆鼎，追蠡落残钟。壁篆萦蝌蚪，垆烟护衮龙。门前江汉合，滚滚自朝宗。
峡夜
作者：盛锦
朝代：清

噭噭猿啼夜，凄凄鹤唳空。断厓开四壁，深井落孤篷。树漏暂明月，湍惊无定风。万重云水隔，归梦亦途穷。
峡夜
作者：盛锦
朝代：清
体裁：五言律诗

噭噭猿啼夜，凄凄鹤唳空。断崖开四壁，深井落孤篷。树漏宿明月，湍惊无定风。万重云水隔，归梦亦途穷。
晓发
作者：盛锦
朝代：清

晓发东安道，轻霜净马蹄。乱鸦僧阁外，残月女墙西。春冷花犹敛，沙平路欲迷。东皋待时雨，取次把锄犁。
登白帝城
作者：盛锦
朝代：清

万仞墙临滟滪堆，子阳霸业划江开。白盐峰对城头出，巫峡帆从地底来。云起化龙迷故井，风生跃马有高台。汉家陵阙同灰灭，泪尽寒猿日夕哀。
白帝诚谒昭烈武侯庙
作者：盛锦
朝代：清

永安宫殿峡江头，一体君臣祀武侯。天祖式临传诏夜，风云色变出师秋。鸣銮久绝空山道，筹笔犹悬古驿楼。瞻尚死忠谌死孝，千秋配食重诒谋。
白莲
作者：盛锦
朝代：清

玉井分栽到野塘，冰绡翠袖迥生凉。半江残月欲无影，一岸冷云何处香。真相尚留开土社，红衣尽洗美人妆。《水仙操》罢扁舟去，谁与凌波解佩珰。
盘山图歌为吴颖庵少京兆作
作者：盛锦
朝代：清

盘山鸟道千盘上，汉代田畴此长往。晴飞九叠康王泉，翠削千峰太华掌。东接渔阳古郡开，征辽唐将洗兵来。中盘突起晾甲石，绝顶平临舞剑台。圣朝威德销鼙鼓，万乘东来耀神武。遥瞻松柏五云凝，原庙衣冠拜列祖。六龙回驻万松阴，黄旗翠帐连云岑，朝呼羽骑射猛兽，夜敕词臣赋上林。上林赋罢重点笔，画手吴公推第一。青松万壑卷风涛，红杏千林烘晓日。云窗雾阁缥缈间，疑有群灵护清跸。十幅鹅溪供一扫，螭头拜献趋朝早。真山画山列香案，信有人工夺天巧。至尊一笑促回銮，别从山外看三盘。风雨诸陵隔关塞，莺花一路接长安。展亲礼毕勤稽古，明日经筵进讲官。
空舲峡
作者：盛锦
朝代：清

出峡复入峡，两崖插青冥。中流逐狂飙，奔腾万马声。下滩梭一掷，触石危樯倾。逆挽劳百夫，十步九倒行。力尽听所止，刺篙就回汀。爱此民居壮，凌空驾轩楹。宿云出洞户，古木撑岩屏。惊猿或挂树，怪鸟时一鸣。扪萝上绝壁，山风动冠缨。呼童拾锦石，信手扳杂英。兴幽忘涉险，角目多怡情。前途苦逼仄，绝境难久停。过午岩日晦，磊落见数星。厓黑畏突虎，蛮语频丁宁。移舟近湍激，拍枕声铿鍧。骨肉缘久断，中肖梦亦清。狂吟出险句，那顾邻舟惊。
老将
作者：盛锦
朝代：清

白发枕戈眠，黄沙带甲穿。风云经百战，筋力尽三边。旧识飞狐路，高谈射虎年。闻笳心未死，尚想勒燕然。
舟抵泸州
作者：盛锦
朝代：清

锦江直下古城壕，地入炎荒近不毛。万里亲朋劳梦寐，十旬餐宿托风涛。征蛮罗甸军声远，《谕蜀》文园典策高。扫尽瘴烟开郡阁，岷峨天半落挥毫。
虎牙滩
作者：盛锦
朝代：清

楚蜀分争地，雄关扼怒涛。滩声牛峡转，山势虎牙高。岩树丹青杂，舟樯下上劳。新诗横槊赋，旅兴一时豪。
蜀道写怀
作者：盛锦
朝代：清

辞家动作经年别，去国真成万里游。泪眼已枯猿啸夜，乡书空望雁来秋。蚕丛路险连云栈，鹿角滩惊上峡舟。心折江陵灌园叟，黄柑千树比封侯。
过滩
作者：盛锦
朝代：清

重峡间百滩，一滩度一厄。江涡众壑趋，厓口乱石积。大石叠鼋鼍，小石攒剑戟。中流若沸川，翻倒蛟龙窟。牵舟逼下流，凛若阻兵革。长篙拄峰腰，远缆走山脊。鸣金策众工，锐进不盈尺。一丝中迸断，百里供一掷。触石无完艘，沈渊有惊魄。是时雨初霁，沙石多滑泽。亡命争上厓，匍匐落冠舄。妇孺互扶携，鸡犬任狼藉。暂脱鱼腹灾，波涛亦衽席。转思断鳌初，四极奠磐石。岂其禹力衰，此境终未辟。吾尤罪巨灵，何惜只手擘。天宰真梦梦，人事日逼窄。波静有潜鳞，林深多敛翮。寄语营利徒，勿作远行客。
雪后登黄鹤楼
作者：盛锦
朝代：清

独立飞鸟际，回然身世浮。人烟残雪岸，帆影大江流。词赋空鹦鹉，轩窗落斗牛。乘风吾欲去，家在海东头。
题杜文贞公南池新祠
作者：盛锦
朝代：清

浣花游迹寄南池，洗马鸣蝉感昔时。遇主名高《三礼赋》，怀人心折《八哀》诗。铸同贾岛应呼佛，绣比平原合买丝。玉貌仰瞻如旧识，忆曾亲拜草堂祠。
春日
作者：盛镜
朝代：清

春日天气佳，好鸟林外鸣。即事都无虑，幽居心自清。日入农务静，披衣步前楹。野老来相过，有酒时一倾。遂此生前乐，无为身后名。
渡白鹅潭步黄蓉石韵
作者：相润
朝代：清

牂牁一万里，海国势偏长。日落天无色，晚来山更苍。百蛮馀壮气，九月下严霜。击楫乘风去，长歌自笑狂。
客窗秋日
作者：瞿世寿
朝代：清

囊空裘弊不成游，风物关心易感秋。□野夕阳羁客路，小园疏雨异乡楼。桐枯何处堪栖凤，渚浅由来惯集鸥。潘岳可怜憔悴尽，镜中双鬓更添愁。
吉羊镫室偶作
作者：瞿中溶
朝代：清

舍后秋蝉聒聒鸣，嫩凉天气雨初晴。退翁不管人间事，日理残书事后生。
孟蜀石经传世已希闻程芳林明府藏有左传残本顷偶过茂堂段先生斋适见此册于案头急假归摩娑数日字较唐刻稍小而结体端劲仍不让焉册尾有翁阁学诗跋因追和其韵兼呈段先生
作者：瞿中溶
朝代：清

王鳣祥写《莲华经》，绀塔遭劫多飘零。昨年友人携以示，楷法尚有唐仪型。柰何孟蜀九经刻，残本仅得仇彤廷。芳林先生今贾服，疏解经谊析渭泾。丰城作令识剑气，获此至宝光晶荧。轻装载归傲廉石，护持千古多神灵。我闻汲汲访石室，舟中空望蓬莱青。神仙之境不可接，伏生口授音难聆。前继开成后嘉祐，安得于此分畦町。酉阳斋头今忽睹，如睹天外堕凤翎。细溯源流叩梗概，一时欲撞洪钟莛。公言武林有一本，夭夭恐鞠心常名。山谷家中实藏弆，张君亲款嫏嬛扃。我应唯唯挟册走，直判一借酒罄瓶。归来挑镫数较录，墨采眩目如奔星。文为鲁昭二年传，征南注并雕岭嵤。六物之占证册府，李君笔记嗤道听。长歌追和纪岁月，后十五载摹轩棂。
陵阳庙宋钟
作者：瞿中溶
朝代：清

陵阳古仙人，记载说有二。姓窦名子明，其术善服饵。剖鱼得丹书，学仙志以遂。或云放白龙，三年龙复至。迎之上升天，颇类琴高事。县名始汉时，山分纪唐志。今实在宣城，三峰各位置。庙貌古衣冠，血食斯土地。旧碑已无存，难断汉晋异。有钟钮辟邪，冶铁勒款识。己卯纪绍兴，俗书不成字。不知何年人，移来甘露寺。急为涤尘封，审辨至再四。手拓墨本归，挥汗忘形瘁。我昨访梓君，庙碑皆明季。又搜刻漏文，久已佚其器。因叹古迹留，每遭造物忌。此非神仙护，完好良不易。长揖谢陵阳，感君锡奇秘。
上巳宴集懋社十二首·其一
作者：瞿士雅
朝代：清
体裁：七言律诗

澹荡韶光三月中，故人相引到花丛。莫忧世事兼身事，可爱深红与浅红。且共胜游消永日，但将怀抱醉春风。群贤讵减山阴会，四座筵开笑语同。
上巳宴集懋社十二首·其七
作者：瞿士雅
朝代：清
体裁：七言律诗

身愧衰颜对玉难，幸因社会接馀欢。清风朗月长相忆，酒罢歌馀兴未阑。只为情深偏怆别，不堪心结正多端。欲知无限伤春意，夜惜衰红把火看。
上巳宴集懋社十二首·其三
作者：瞿士雅
朝代：清
体裁：七言律诗

暮春风景初三日，李白桃红烂漫开。秾艳尽怜胜彩绘，馨香还解满尊罍。欲知别后思今夕，更向花前把一杯。应被百花缭乱笑，缘何最老最先来。
上巳宴集懋社十二首·其九
作者：瞿士雅
朝代：清
体裁：七言律诗

花下倾杯到日西，曾书蕉叶寄新题。无情红艳年年盛，自在娇莺恰恰啼。共贺万家逢此节，先判一饮醉如泥。莫欺零落残牙齿，新笋已尝嫩马蹄。
上巳宴集懋社十二首·其二
作者：瞿士雅
朝代：清
体裁：七言律诗

酒徒词客满高堂，淑景融融万卉芳。千朵嫩桃迎晓日，一双娇燕语雕梁。更为后会知何地，且放欢情入醉乡。花里乱飞金错落，暖风吹过一团香。
上巳宴集懋社十二首·其五
作者：瞿士雅
朝代：清
体裁：七言律诗

不妨风月事琴尊，今日重招往日宾。绿酒一杯歌一遍，山花如绣草如茵。朱门处处多闲地，沂水年年有暮春。但使主人能醉客，大家忙处作闲人。
上巳宴集懋社十二首·其八
作者：瞿士雅
朝代：清
体裁：七言律诗

一路鲜云杂彩霞，春风吹我入仙家。共欢天意同人意，多事红花映白花。行乐最宜连夜景，衔杯懒更问生涯。玉轮顾兔初生魄，绿野堂开占物华。
上巳宴集懋社十二首·其六
作者：瞿士雅
朝代：清
体裁：七言律诗

相将游戏绕池台，又占三春风景来。夹路秾花千树发，数般颜色一时开。繁枝容易纷纷落，竹叶闲倾满满杯。唯有故人同此兴，狂歌直到夜深回。
上巳宴集懋社十二首·其十
作者：瞿士雅
朝代：清
体裁：七言律诗

一年今日最芳菲，花影相和满客衣。石濑云溪深寂寂，蜂黄蝶粉两依依。主人恩重真难遇，尊酒留欢醉始归。金谷风光依旧在，此行谁道负春辉。
上巳宴集懋社十二首·其十一
作者：瞿士雅
朝代：清
体裁：七言律诗

暮春三月醉山阴，莫负当时行乐心。镜里朱颜看已失，尊中绿蚁且徐斟。年年好景花如锦，两两黄鹂色似金。渐老更知春可惜，古来人事亦犹今。
上巳宴集懋社十二首·其十二
作者：瞿士雅
朝代：清
体裁：七言律诗

小池残日艳阳天，初月如钩未上弦。芍药翻红蒲映水，桃花飘俎柳垂筵。缓歌慢舞凝丝竹，藉草传杯似列仙。难得相逢容易别，故人何处又留连。
上巳宴集懋社十二首·其四
作者：瞿士雅
朝代：清
体裁：七言律诗

酒满金船花满枝，年年高会趁花时。莺啼燕语芳菲节，春水晴山祓禊词。碧草似烟池似镜，青梅如豆柳如丝。闲徵雅令穷经史，百罚深杯亦不辞。
九日宴集懋社十首·其一
作者：瞿士雅
朝代：清
体裁：七言律诗

九日樽前有所思，今宵尽醉莫推辞。不寒不暖堪游处，无雨无风见景时。漫把文章矜后代，负他黄菊满东篱。丈夫到处且为乐，劝酒论心夜不疲。
九日宴集懋社十首·其七
作者：瞿士雅
朝代：清
体裁：七言律诗

霜景晴来却胜春，光摇金盏有精神。坐看红树不知远，羞见黄花无数新。尊酒未空欢未尽，烟霞成伴草成茵。归来童稚争相笑，今日登高醉几人。
九日宴集懋社十首·其三
作者：瞿士雅
朝代：清
体裁：七言律诗

游花宴月饱欢娱，枥上昂昂皆骏驹。顾我小才同培塿，学他年少插茱萸。家贫境胜心无累，醉笑狂吟气最粗。良会若同鸡黍约，一杯还忆故人无。
九日宴集懋社十首·其九
作者：瞿士雅
朝代：清
体裁：七言律诗

从古无如此会荣，鲈鱼鲜美称莼羹。江天极目澄秋景，菊圃初开耀晚英。青女素娥俱耐冷，丹心绿酒一时倾。眼前便是神仙事，何必崎岖上玉清。
九日宴集懋社十首·其二
作者：瞿士雅
朝代：清
体裁：七言律诗

偷得浮生半日闲，登高何必上龙山。自嫌诗酒犹多兴，无限秋光为解颜。野石静排为坐榻，白云深处寄柴关。林亭自有幽贞趣，今日应须醉始还。
九日宴集懋社十首·其五
作者：瞿士雅
朝代：清
体裁：七言律诗

信步腾腾野岸边，登高节物最堪怜。今朝暗算当时事，此夜同欢歌酒筵。清影乍开松岭月，持杯坐醉菊花天。省躬审分何侥幸，风景依稀似去年。
九日宴集懋社十首·其八
作者：瞿士雅
朝代：清
体裁：七言律诗

暗觉年华似水流，菊花枫叶向谁秋。平生肺腑无言处，晚景桑榆乐旧游。顾我独狂多自哂，群公暇日坐销忧。却嫌今日登高俗，数盏灯前共献酬。
九日宴集懋社十首·其六
作者：瞿士雅
朝代：清
体裁：七言律诗

云压松枝拂石窗，板桥头是读书堂。风荷老叶萧条绿，露折寒英次第黄。且醉尊前休怅望，不离名教可颠狂。主人有酒欢今夕，玉碗盛来琥珀光。
九日宴集懋社十首·其十
作者：瞿士雅
朝代：清
体裁：七言律诗

九月登临须有意，百年相遇且衔杯。那堪别后长相忆，有底忙时不肯来。花里棋盘憎鸟污，篱边黄菊为谁开。自羞不是高阳侣，欲赋惭非宋玉才。
九日宴集懋社十首·其四
作者：瞿士雅
朝代：清
体裁：七言律诗

重阳开满菊花金，斗酒忘言良夜深。顿觉胸怀无俗事，不妨文字问知音。闲搜好句日红叶，惊觉眠童与宿禽。此际自然无限趣，一樽须尽故人心。
五十自寿集唐五十首·其一
作者：瞿士雅
朝代：清
体裁：七言律诗

一生怀抱有谁知，感兴平吟才子诗。海角天涯应共见，宓妃嫫女混妍媸。昔人空在今人口，巧者多为拙者资。采得百花成蜜后，镜中无复少年时。
五十自寿集唐五十首·其七
作者：瞿士雅
朝代：清
体裁：七言律诗

颜子生涯竹屋低，开帘只见草萋萋。水纹细起春池碧，行径斜穿夏菜齐。养竹不除当路笋，清泉闲撒种花泥。时人莫笑贫如洗，树下苔钱绿绕溪。
五十自寿集唐五十首·其三
作者：瞿士雅
朝代：清
体裁：七言律诗

寻章摘句老雕虫，自叹还随鹢退风。岂有文章惊海内，更无亲族在朝中。共知名利同春梦，且复飘飖类转蓬。惆怅人生不满百，前途一半已成空。
五十自寿集唐五十首·其三十
作者：瞿士雅
朝代：清
体裁：七言律诗

池亭虽小颇幽深，每掇幽芳傍竹林。老去何妨从笑傲，兴来无处不登临。红桃绿柳垂檐向，碧石青苔满树阴。静极却嫌流水闹，胸中消尽是非心。
五十自寿集唐五十首·其三十一
作者：瞿士雅
朝代：清
体裁：七言律诗

竹径旁通到后园，卧来唯觉鸟声喧。更无俗物当人眼，自有春风为扫门。庭际花飞锦绣合，池中鱼戏绿蘋翻。翛然别是神仙趣，世事从今口不言。
五十自寿集唐五十首·其三十七
作者：瞿士雅
朝代：清
体裁：七言律诗

草堂深静景偏幽，闲绕阶行便当游。素柰花开西子面，棕榈叶散野人头。林塘阒寂偏宜夜，水槛风凉不待秋。朝醉暮吟看不足，微躯此外更何求。
五十自寿集唐五十首·其三十三
作者：瞿士雅
朝代：清
体裁：七言律诗

一曲悲歌酒一尊，只将怀抱诉乾坤。舌存耻作穷途哭，身贱难酬知己恩。刘毅暂贫虽壮志，冯唐已老复何论。只缘命蹇须知命，且抱清风遗子孙。
五十自寿集唐五十首·其三十九
作者：瞿士雅
朝代：清
体裁：七言律诗

洞房门上挂桑弧，身比秋荷渐觉枯。炎暑郁蒸无避处，寒窗风雪拥深炉。闲招好客斟香蚁，难把长绳系日乌。莫使金樽空对月，殷勤能得几回沽。
五十自寿集唐五十首·其三十二
作者：瞿士雅
朝代：清
体裁：七言律诗

昔年心事共谁论，猿鹤同栖月一村。赖尔林塘添景趣，任他乌兔走乾坤。胸襟曾贮匡时策，手指今馀把笔痕。自笑微躯长碌碌，只应漂母识王孙。
五十自寿集唐五十首·其三十五
作者：瞿士雅
朝代：清
体裁：七言律诗

身健逢杯且喜欢，无聊只怕酒杯乾。闲中亦有闲生计，得句胜于得好官。黛色晴峰云外出，青山明月梦中看。兴来逸气如涛涌，临老犹能一据鞍。
五十自寿集唐五十首·其三十八
作者：瞿士雅
朝代：清
体裁：七言律诗

邻里同年半白头，且将身暂醉乡游。伤心自比笼中鹤，回首更惭江上鸥。碍日暮山青簇簇，长堤春水绿悠悠。故交若问逍遥事，张翰生涯一叶舟。
五十自寿集唐五十首·其三十六
作者：瞿士雅
朝代：清
体裁：七言律诗

愿攻诗句觅成仙，占得风流是偶然。家酝满瓶书满架，绿苔如毯草如烟。懒穿幽径冲鸣鸟，学钓池鱼傍水边。景状入诗兼入画，芙蓉池在卧床前。
五十自寿集唐五十首·其三十四
作者：瞿士雅
朝代：清
体裁：七言律诗

生计萧疏空掩门，平生不受等闲恩。须知饮啄由天命，岂虑星霜到鬓根。魂梦只能随蛱蝶，荣枯安敢问乾坤。老来自喜身无事，明月清风酒一樽。
五十自寿集唐五十首·其九
作者：瞿士雅
朝代：清
体裁：七言律诗

养拙藏愚春复春，清朝未达自嫌身。谁知野性真天性，忘却平津是要津。但有壶觞资逸咏，耻将名利托交亲。由来人事无常定，况是人间懒慢人。
五十自寿集唐五十首·其二
作者：瞿士雅
朝代：清
体裁：七言律诗

五旬光景似须臾，世路红尘懒步趋。晚日未抛诗笔砚，芳时偷取醉工夫。樽中美酒长须满，身外功名任有无。最是不堪回首处，一番红槿恨朝晡。
五十自寿集唐五十首·其二十
作者：瞿士雅
朝代：清
体裁：七言律诗

年如流水日相催，只合欢娱不合悲。鹦鹉杯中浮竹叶，晓莺帘外语花枝。桃夭李艳清明近，簇白团红烂漫时。笑向春风初五十，且沽春酒且吟诗。
五十自寿集唐五十首·其二十一
作者：瞿士雅
朝代：清
体裁：七言律诗

鱼槛春深展钓丝，庭松影里坐移时。百年寄傲聊容膝，十亩闲居半是池。临水自怜长寂寞，看花不语苦寻思。花如解语还应道，莫待无花空折枝。
五十自寿集唐五十首·其二十七
作者：瞿士雅
朝代：清
体裁：七言律诗

何处如今更有诗，寒鸦缭乱叶红时。残云带雨风还急，败柳凋花松不知。幸有琴书堪作伴，任他霜雪苦相欺。不然何故狂吟咏，烧竹煎茶夜卧迟。
五十自寿集唐五十首·其二十三
作者：瞿士雅
朝代：清
体裁：七言律诗

何处逍遥最快哉，红莲池里白莲开。多情舞蝶穿花去，一阵香风逐水来。活计纵贫长净洁，平生自许少尘埃。莫嫌无事闲销日，石上题诗扫绿苔。
五十自寿集唐五十首·其二十九
作者：瞿士雅
朝代：清
体裁：七言律诗

何用烧丹学驻颜，此生元在有无间。胸中壮气犹须遣，世上浮名好是闲。爱竹只应怜直节，闭门长似在深山。莫嫌地窄林亭小，却与禽鱼共往还。
五十自寿集唐五十首·其二十二
作者：瞿士雅
朝代：清
体裁：七言律诗

寂寂无聊九夏中，可怜铅椠竟何功。寄言全盛红颜子，荏苒将成白首翁。梅熟已过南岭雨，客来唯赠北窗风。人生老大须恣意，半局闲棋万虑空。
五十自寿集唐五十首·其二十五
作者：瞿士雅
朝代：清
体裁：七言律诗

秋江烟景晚苍苍，淡薄如矜西子妆。醉后不知明月上，闲多翻笑野云忙。露浓小径蛩声咽，风满寒林木业黄。四十九年身老日，人同红树几经霜。
五十自寿集唐五十首·其二十八
作者：瞿士雅
朝代：清
体裁：七言律诗

春风澹荡景悠悠，次第看花直到秋。秋爱冷吟春爱醉，只能欢笑不能愁。浮生浮世只多事，知命知时肯躁求。鹏鴳喻中消日月，任他龟鹤与蜉蝣。
五十自寿集唐五十首·其二十六
作者：瞿士雅
朝代：清
体裁：七言律诗

五十年来觉陡衰，此时甘乏济川才。夜窗飒飒摇寒竹，门径萧萧长绿苔。年貌暗随黄叶去，溪流长送落花来。如何销得凄凉思，一夜东风绽早梅。
五十自寿集唐五十首·其二十四
作者：瞿士雅
朝代：清
体裁：七言律诗

老去宁知岁月迁，清凉不觉过炎天。谁家玉笛吹残照，何处双砧捣暮烟。新雁参差云碧处，露光明滑竹苍然。无言独对秋风立，流水光阴半百年。
五十自寿集唐五十首·其五
作者：瞿士雅
朝代：清
体裁：七言律诗

一囊空负九秋萤，练得身形似鹤形。雨后绿苔侵履迹，檐前树木映窗棂。弹琴对酒不知暮，溪鸟林泉癖爱听。独自凭栏无一事，白云堆里茗烟青。
五十自寿集唐五十首·其五十
作者：瞿士雅
朝代：清
体裁：七言律诗

只向诗中写取真，已将怀抱再三陈。能销忙事成閒事，不薄今人爱古人。郢客岂能陪下里，巴歌非复旧阳春。阳春欲奏谁相和，素是诗家倍益亲。
五十自寿集唐五十首·其八
作者：瞿士雅
朝代：清
体裁：七言律诗

溪畔穷鱼且曝腮，故园犹合有池台。冰铺湖水银为面，风卷残花锦作堆。绿水青山虽似旧，红颜白发递相催。流光易去欢难得，一月主人笑几回。
五十自寿集唐五十首·其六
作者：瞿士雅
朝代：清
体裁：七言律诗

读书声里是吾家，门柳萧萧噪暮鸦。少日为名多检束，流年催我自堪嗟。可怜芳草成衰草，才见开花又落花。岁月自消寒暑内，岂知人世有荣华。
五十自寿集唐五十首·其十
作者：瞿士雅
朝代：清
体裁：七言律诗

不向人间与命争，也曾狂走趁浮名。兴来小豁胸中气，醉后焉知世上情。一觉晓眠殊有味，百年如梦竟何成。因思往事真堪笑，未肯徒然过此生。
五十自寿集唐五十首·其十一
作者：瞿士雅
朝代：清
体裁：七言律诗

空作昂藏一丈夫，生涯心事已蹉跎。有时出郭行芳草，几度临风咏蓼莪。好是吾贤佳赏地，安知父祖苦辛多。翻思岵屺传诗什，援笔长吁欲奈何。
五十自寿集唐五十首·其十七
作者：瞿士雅
朝代：清
体裁：七言律诗

九衢尘里一书生，生在儒家遇太平。谁共交亲开口笑，喜闻儿侄读书声。劬劳常想三春恨，游乐今逢四海清。同戴大恩何处报，文章抛尽爱功名。
五十自寿集唐五十首·其十三
作者：瞿士雅
朝代：清
体裁：七言律诗

运落风波梦亦惊，一重浪灭一重生。岂知匪石心难转，每见妖星气不平。擢逆狂风趋近岸，酒冲愁阵出奇兵。能于祸处翻为福，自有苍苍鉴赤诚。
五十自寿集唐五十首·其十九
作者：瞿士雅
朝代：清
体裁：七言律诗

月夕烟朝几十春，年年依旧物华新。也销造化无多力，漫苦如今有限身。得意引杯须痛饮，遇花倾酒莫辞频。假如三万六千日，已是人间半世人。
五十自寿集唐五十首·其十二
作者：瞿士雅
朝代：清
体裁：七言律诗

不堪惆怅落花前，自鼓庄盆对逝川。回首可怜长寂寞，多情信有短姻缘。游魂永永无归日，极目茫茫似接天。感旧两行年老泪，每逢寒食一潸然。
五十自寿集唐五十首·其十五
作者：瞿士雅
朝代：清
体裁：七言律诗

未见疏慵遂有成，狂心便欲请长缨。情深何处无真性，身贱多惭问姓名。缅想古人增叹惜，未甘虚老负平生。平生胆气平生恨，一想流年百事惊。
五十自寿集唐五十首·其十八
作者：瞿士雅
朝代：清
体裁：七言律诗

独坐南楼佳兴新，暖风林下自氛氲。门前学种先生柳，岭上犹多隐士云。老去襟怀常濩落，旧来诗草半烧焚。时人莫笑非经济，吟苦邻居必厌闻。
五十自寿集唐五十首·其十六
作者：瞿士雅
朝代：清
体裁：七言律诗

放旷优游兴味长，百年堪喜又堪伤。情多最恨花无语，齿折仍夸笑不妨。老去诗篇浑漫兴，一生肝胆易开张。壮心剖出酬知己，纵死犹闻侠骨香。
五十自寿集唐五十首·其十四
作者：瞿士雅
朝代：清
体裁：七言律诗

由是蹉跎一老夫，家贫兄弟未当途。天时人事常多故，富贵功名焉足图。已被秋风教忆鲙，更闻春鸟劝提壶。瓮中竹叶今朝熟，救得相如渴病无。
五十自寿集唐五十首·其四
作者：瞿士雅
朝代：清
体裁：七言律诗

早年师友教为文，世业相承及我身。冒热冲寒徒自取，雪天萤席几辛勤。须为圣代无双物，耻作明时失路人。今日一茎新白发，故园高卧度三春。
五十自寿集唐五十首·其四十
作者：瞿士雅
朝代：清
体裁：七言律诗

庾家楼上谢家池，第一功名只赏诗。心静不妨喧处寂，眼穿唯怕客来迟。幸逢尧舜无为日，却是吟人有得时。蜀纸麝煤添笔兴，咏歌林下日忘疲。
五十自寿集唐五十首·其四十一
作者：瞿士雅
朝代：清
体裁：七言律诗

閒看富贵白云飞，竹里衡门掩翠微。博弈赋诗聊遣意，煎茶扫地学忘机。已判到老为狂客，争奈时情贱布衣。遗事满怀兼满目，敢言知命且知非。
五十自寿集唐五十首·其四十七
作者：瞿士雅
朝代：清
体裁：七言律诗

寻常百种花齐发，只蹋残花作地茵。红艳袅烟疑欲语，竹轩临水净无尘。狂歌放饮浑成性，高卧闲行自在身。五十年间似反掌，今朝早是有年人。
五十自寿集唐五十首·其四十三
作者：瞿士雅
朝代：清
体裁：七言律诗

地僻门深少送迎，妻孥同爱水云清。绿丝垂柳遮风暗，碧砌花光照眼明。过客何须频问姓，野人本自不求名。铺云枕石长松下，燕雀飞来带喜声。
五十自寿集唐五十首·其四十九
作者：瞿士雅
朝代：清
体裁：七言律诗

昨是儿童今是翁，百年身世似飘蓬。西山日落东山月，北地花开南地风。如觉浮生无住著，判将命运付穷通。可怜扰扰尘埃里，填海移山总是空。
五十自寿集唐五十首·其四十二
作者：瞿士雅
朝代：清
体裁：七言律诗

何门不可曳长裾，不学冯谖待食鱼。庭有菊花尊有酒，窗前流水枕前书。英风豪气今何在，啸志歌怀亦自如。渐老渐谙閒气味，日长鼓腹爱吾庐。
五十自寿集唐五十首·其四十五
作者：瞿士雅
朝代：清
体裁：七言律诗

原上人侵落照耕，不妨閒看不妨行。山光积翠遥疑逼，水面无尘晚更清。蕃草席铺枫叶岸，绿杨风送小莺声。适情处处皆安乐，但觉尧天日转明。
五十自寿集唐五十首·其四十八
作者：瞿士雅
朝代：清
体裁：七言律诗

闲斋夜击唾壶歌，自算平生幸已多。惯采药苗供野馔，但留风月伴烟萝。吟中景象千般有，身外功名一任他。浮世到头须适性，少年莫笑我蹉跎。
五十自寿集唐五十首·其四十六
作者：瞿士雅
朝代：清
体裁：七言律诗

男驱耕犊妇鸣机，莫厌贫家活计微。但得烟霞供岁月，敢嫌裘马未轻肥。自惊身上添年纪，谁向人间问是非。死是等閒生也得，牛山何必泪沾衣。
五十自寿集唐五十首·其四十四
作者：瞿士雅
朝代：清
体裁：七言律诗

林下悠閒气味深，家风不重满籯金。浮生已悟庄周梦，国士须知豫让心。千载贤愚同瞬息，百年身世任浮沉。古来万事东流水，彭祖何曾老至今。
注：兄诞三月九日·其七
作者：瞿士雅
朝代：清
体裁：七言律诗

平生未省梦熊罴，入眼春风喜有期。倘更数年逢此日，宁无一个是男儿。芝兰气味松筠操，龙马精神海鹤姿。细祝更将何物比，海中仙果子生迟。
注：兄诞三月九日·其九
作者：瞿士雅
朝代：清
体裁：七言律诗

心期汗漫卧云扃，闲向春风倒酒瓶。满地新蔬和雨绿，映窗丝柳袅烟青。花间舞蝶和香趁，江上流莺独坐听。忽忽百年行欲半，看看少壮是衰形。
注：兄诞三月九日·其五
作者：瞿士雅
朝代：清
体裁：七言律诗

得意高吟景且幽，玩君新作不能休。白云明月偏相识，遇酒逢花且共游。长被有情邀唱和，因何临老转风流。知君本是烟霞客，野客从来不解愁。
注：兄诞三月九日·其八
作者：瞿士雅
朝代：清
体裁：七言律诗

策名飞步冠群贤，唯待吹嘘送上天。九万抟扶排羽翼，三杯拔剑舞龙泉。青云已是酬恩处，月桂尝闻到手边。何事碧溪孙处士，却思平子赋归田。
注：兄诞三月九日·其六
作者：瞿士雅
朝代：清
体裁：七言律诗

赤城吟苦意何如，创得幽斋兴有馀。日滟水光摇素壁，月移花影过庭除。端溪石砚宣城管，灵运诗篇逸少书。便欲此间闲到老，幽深不让子真居。
注：兄诞三月九日·其十
作者：瞿士雅
朝代：清
体裁：七言律诗

百年流转只须臾，彼此相伤指白须。圣主好文兼好武，郤公怜戆亦怜愚。未能得路陪先达，共说题诗压腐儒。有兴不愁诗韵险，十鱼目换十骊珠。
自贺重入奉庠八首·其一
作者：瞿士雅
朝代：清
体裁：七言律诗

青云何处问前程，文学宗师心秤平。鹏翼张风期万里，骊珠搜得尽东瀛。衔烟细草无端绿，失水枯鳞得再生。却愧此时叨厚遇，才兼文武播雄名。
自贺重入奉庠八首·其七
作者：瞿士雅
朝代：清
体裁：七言律诗

寒俊欣逢藻鉴开，儿童惊喜报人来。能诗岂是经时策，落笔元非倚马才。圣代也知无弃物，此生何幸出尘埃。不然秋月春风夜，多少芳心似死灰。
自贺重入奉庠八首·其三
作者：瞿士雅
朝代：清
体裁：七言律诗

不妨还入少年场，再觐尼山日月光。粉萚半开新竹径，莓苔多处古宫墙。莺藏嫩叶歌相唤，麝过春山草自香。今日重来旧游处，从人笑道老癫狂。
自贺重入奉庠八首·其二
作者：瞿士雅
朝代：清
体裁：七言律诗

几度劳心翰墨场，人间声价是文章。韬钤岂足为经济，萤火何堪并太阳。圣代即今多雨露，丹霄谁肯借梯航。春风贺喜无言语，一片山花落笔床。
自贺重入奉庠八首·其五
作者：瞿士雅
朝代：清
体裁：七言律诗

环堵蒙笼一老儒，亲宾相贺问何如。可怜日暮蔫香落，岂料先生腐草馀。今日能来花下饮，少年曾读古人书。立身事业文章在，得水蛟龙失水鱼。
自贺重入奉庠八首·其八
作者：瞿士雅
朝代：清
体裁：七言律诗

不遇孙阳不敢嘶，暗伤潜恨竟谁知。马头觅角生何日，莺谷迁乔自有时。齐入文场同苦战，须逢精鉴定妍媸。九霄示路空知感，已恨趋风拜德迟。
自贺重入奉庠八首·其六
作者：瞿士雅
朝代：清
体裁：七言律诗

少年何事负初心，桐尾烧焦难望琴。岂有文章惊海内，更无消息到如今。题桥每念相如志，抱膝时为梁甫吟。幸遇圣明千载运，无愁当路少知音。
自贺重入奉庠八首·其四
作者：瞿士雅
朝代：清
体裁：七言律诗

曾十馀年浪过春，可怜无益费精神。青箱有意终须续，火浣重烧转更新。何幸不才逢圣世，每劳存问愧交亲。如今再到经行处，名姓多疑不是真。
自题小像集唐十二首·其一
作者：瞿士雅
朝代：清
体裁：七言律诗

身世蹉跎楚水头，高心休拟凤池游。我今飘荡还如此，画向丹青也合羞。何处更能分道路，无人一为棹扁舟。犹应更有前途在，乘兴閒看万里流。
自题小像集唐十二首·其七
作者：瞿士雅
朝代：清
体裁：七言律诗

百遍相看意未阑，了然尘土不相关。扁舟厌泊烟波上，湖水平铺碧岫间。容貌静悬秋月彩，高情长共白云闲。画中留得清虚质，何用烧丹学驻颜。
自题小像集唐十二首·其三
作者：瞿士雅
朝代：清
体裁：七言律诗

堪把长悬在户庭，却疑身在小蓬瀛。满堂动色嗟神妙，挂壁高泉似有声。看去便须终日往，坐来疑有白云生。一沟泛碧春流水，宁敢匆匆便濯缨。
自题小像集唐十二首·其九
作者：瞿士雅
朝代：清
体裁：七言律诗

倏然云鹤见高情，休向津头问去程。碧水青山无限思，千山万水不曾行。每嗟尘世长多事，拟作闲人过此生。身贱自惭贫骨相，几人能遂筑金成。
自题小像集唐十二首·其二
作者：瞿士雅
朝代：清
体裁：七言律诗

可怜形影似吾身，不似云台画像人。孤棹夷犹期独往，草堂闲挂似相亲。好同范蠡扁舟兴，自叹虞翻骨相屯。更恐五年三岁后，形容憔悴老于真。